ועדת הכנסת, כנסת 25, פרוטוקול מספר 15, 2023-02-08 00:00

אופיר כץ: בוקר טוב, אני מתכבד לפתוח את ישיבת ועדת הכנסת

אופיר כץ:  היום יום רביעי, י"ז בשבט התשפ"ג, 8 בפברואר 2023

אופיר כץ:  הסעיף הראשון: קביעת ועדה לדון בהצעה לסדר-היום, בנושא: "תקיפת הצוותים הרפואיים בבתי החולים", של חברי הכנסת אברהם בצלאל ואחמד טיבי

אופיר כץ:  נשמעו הצעות במליאה להעביר את הנושא לוועדה לביטחון לאומי

אופיר כץ:  יושב-ראש ועדת הבריאות הגיש בקשה, שההצעה תעבור לוועדה בראשותו

אופיר כץ:  נקבע גם דיון יזום בנושא זה להיום, ואני בעד להעביר את זה לוועדה שלו

אופיר כץ:  אם למישהו יש משהו להגיד, בבקשה

אופיר כץ:  אם לא, נצביע

נאור שירי: למה שזה לא יהיה שייך לתקיפה של צוותים רפואיים, בטח נוכח הכוונה להרחיב את הנוכחות של המשטרה בבתי חולים? זה קלאסי משטרה

אופיר כץ: אני חושב שגם בעבר זה היה בוועדת הבריאות, מה גם שהם קבעו ישיבה להיום בתשע בבוקר, וחבל לא לקיים את הדיון הזה

נאור שירי: אם זה נקבע מראש, למה בכלל אנחנו - - -     

אופיר כץ: הם קבעו, כי זה היה אמור - - -     

- דדון: דיון יזום

נאור שירי: זה לא קשור לכלום, ודווקא נוכח זה שזה היה בוועדת הבריאות כל השנים, ואנחנו רואים שזה לא באמת נפתר

נאור שירי:  בטח נוכח הכוונה שלנו להרחיב את הנוכחות המשטרתית, כמו שיטור קהילתי שעושים בבתי חולים, זה נטו משטרה

נאור שירי:  לא הבנתי למה ועדת הבריאות

אופיר כץ: תודה

אופיר כץ:  ולדימיר

ולדימיר בליאק: בוקר טוב לכולם, אני רואה שיש לנו סדר-יום עמוס היום

ולדימיר בליאק:  עוד יום של דריסת אופוזיציה ודריסת תקנון הכנסת

ולדימיר בליאק:  שיהיה בהצלחה לכולם

ולדימיר בליאק:       אני רוצה להצטרף לחברי נאור

ולדימיר בליאק:  קודם כול, אם הדיון נקבע להבוקר, למה אנחנו אמורים להצביע עכשיו? אנחנו לא חותמת גומי

אופיר כץ: נקבע דיון יזום ממילא של הוועדה

ולדימיר בליאק: של ועדת הבריאות?      

נאור שירי: מה קשור בריאות לזה? זה ביטחון

ולדימיר בליאק: קודם כול, אני רוצה לברך את יוזמי הדיון, כי זה באמת נגף שצריך למגר

ולדימיר בליאק:  יותר נכון ויותר סביר בנסיבות העניין להעביר את זה לוועדה של צביקה

אופיר כץ: תודה

אופיר כץ:  חבר הכנסת טור פז

משה טור פז: היה ויכוח ארוך בכנסת האם ועדת הפנים צריכה לא לכלול גם את כל עניין הביטחון

משה טור פז:  היה פיצול, ובזמנו לא הייתי בטוח לגביו, למרות שחברתי מירב בן ארי עמדה בראשות הוועדה לביטחון פנים

משה טור פז:  אני חושב שאם כבר יש פיצול כזה, נכון יהיה שהוועדה הזאת תעסוק בענייני ביטחון פנים

משה טור פז:  זה נראה לי יותר נכון

אופיר כץ: תודה

אופיר כץ:  חברת הכנסת צרפתי הרכבי, בבקשה

מטי צרפתי הרכבי: בוקר טוב, אדוני היושב-ראש, אני באמת חושבת שכל מה שקשור לאלימות, צריך להיות בגוף הרלוונטי

מטי צרפתי הרכבי:  אם מכים את פקידי ביטוח לאומי, זה יהיה בוועדה הרלוונטית? אם פוגעים בפקידי בנק, בקניון - - -     

נאור שירי: בוועדת הכספים?     

אופיר כץ: קודם כול, הכול בוועדת הכספים

מטי צרפתי הרכבי: אני באמת חושבת שכל מה שקשור לאלימות ולהתנהגות פוגענית – נניח שירצו עכשיו לשים שוטר בכל רלב"ד

מטי צרפתי הרכבי:  יעבירו את זה אחר לדיון בוועדת המשטרה? לכן, אני באמת לא חושבת שנכון להעביר את זה, כי לא מדובר כאן בעניינים מהותיים של בריאות, אלא על התנהגות אלימה

מטי צרפתי הרכבי:  אנחנו רגילים שמפרקים, מפזרים ומעבירים, וותיקים עוברים לנגב-גליל

מטי צרפתי הרכבי:  יש הרבה מאוד ערבובים

מטי צרפתי הרכבי:  ערבובים

אופיר כץ: זה פירוק שאתם התחלתם, גם הבריאות וגם הביטחון הלאומי, ואני הייתי בעד

אופיר כץ:  אני חושב ששתי הוועדות האלה חשובות

מטי צרפתי הרכבי: הכול בסדר, אבל פה מדובר באלימות, במהות

אופיר כץ: בסדר, עמדתך ברורה

אופיר כץ:  תודה

אופיר כץ:  חברת הכנסת שרון ניר, בבקשה

שרון ניר: בוקר טוב, כבוד היושב-ראש, אתמול התקיים דיון בוועדת החינוך, שעסק במשק הרופאים ובמתמחים, והדיון זה העלה שם לא מעט מצוקות, שנוגעות למשק הרופאים במדינת ישראל, והצורך לשמר את המשק הזה איתן וחזק

שרון ניר:  אני חושבת שתופעת האלימות היא תופעה חמורה מאוד, ולדעתי נכון להביא אותה לפתחו של השר לביטחון לאומי, כדי שזה יילקח בחשבון כמו שצריך

שרון ניר:  לכן, הוועדה המתאימה ביותר לעסוק בזה באמת היא הוועדה לביטחון לאומי

מטי צרפתי הרכבי: אלא אם כן הוא לא מטפל בדברים שהם בתוך הקו הירוק

שרון ניר: הוא נתן הצהרות מאוד מאוד חזקות, ובכל מה שנוגע לוועדה שתעסוק בזה, ותביא באמת איזושהי בשורה בעניין הזה, בעיניי זה סופר-חשוב

שרון ניר:  לכן, אני מצטרפת לחבריי

ולדימיר בליאק: צריך פתרון מתכלל

סימון דוידסון: בוקר טוב, אדוני היושב-ראש, אני רוצה להתלונן, בבקשה, הבוקר על שני דברים

סימון דוידסון:  אחד, אימא שלי נתנה לי שם מאוד מיוחד, שהוא יחיד ומיוחד ואין הרבה כאלה

סימון דוידסון:  והפלא ופלא, נכנס לכנסת עוד סימון

סימון דוידסון:  אני רוצה להתלונן בפני יושב-ראש הוועדה, או שישנה את שמו או שיצא מהכנסת

סימון דוידסון:  יש עכשיו שני סימונים בכנסת

סימון מושיאשוילי: בוא ננסה, בוא ננסה

סימון דוידסון: לדבר היותר רציני, אם משרד הבריאות היה יודע להתנהל מול המצב של האלימות הקשה – זה לא בחודשים האחרונים, זה קורה כבר שנים, וזה החמיר בחודשים האחרונים

סימון דוידסון:  כנראה משרד הבריאות לא יכול, לא יודע ולא מסוגל להתנהל מול האלימות

סימון דוידסון:  לכן, הנושא של האלימות בבתי החולים, דבר שמחמיר מיום ליום, חייב להיות מנוהל על ידי משרד לביטחון לאומי, ובשיא החומרה

סימון דוידסון:  צריך לטפל ולגדוע את הנושא הזה

סימון דוידסון:  משאירים את זה בוועדת הבריאות ובמשרד הבריאות, וזה מראה שממשיכים להתנהל באותה התנהלות, ולא יצליחו לגדוע את הדבר הזה

סימון דוידסון:  אני מבקש מיושב-ראש הוועדה להעביר את הדיון לוועדה לביטחון לאומי, ולדרוש מהשר לפעול באופן מיידי בנושא הזה

סימון דוידסון:  תודה

אופיר כץ: תודה

משה טור פז: התייעצות סיעתית

קריאה: הוא לא חבר

אופיר כץ: הוא לא חבר

אופיר כץ:  הם יבקשו מישהו אחר

- דדון: אם הוא ממלא מקום?     

נאור שירי: הוא ממלא מקום, מה זה לא חבר?     

זאב אלקין: אני מבקש התייעצות סיעתית

נאור שירי: שאלה להבהרה, ומבררים מי חבר

אופיר כץ: כבר אלקין ביקש

נאור שירי: אם כבר נקבע דיון - - -     

אופיר כץ: לא, זה לא אותו דיון

אופיר כץ:  יושב-ראש הוועדה יזם דיון בעצמו, בלי שום קשר

נאור שירי: אז למה אנחנו בכלל דנים בזה? יש דיון עכשיו

אופיר כץ: צריך לטפל בהצעה שהועברה למליאה

נאור שירי: יש לי הצעת פשרה: תקימו ועדה משותפת

משה טור פז: או, רעיון

נאור שירי: זה בסדר? אנחנו בעד אחדות, שילוב

נאור שירי:  יש מה לתרום לכל גורמי המקצוע, בטח בוועדת הבריאות, בטח בבתי החולים

משה סעדה: - - -     

נאור שירי: אתה בעד

ולדימיר בליאק: יש התייעצות

זאב אלקין: לא, עוד לא התחילה ההתייעצות

ולדימיר בליאק: עוד לא התחילה, יותר נכון

נאור שירי: ועדה משותפת זה דבר מקובל?     

זאב אלקין: לפני ההתייעצות, יש פה הצעה מעניינת

זאב אלקין:  למה שלא תשקלו אותה?     

אופיר כץ: יש להם התייעצות - - -     

נאור שירי: צביקה מסכים איתי בלי להתייעץ איתי

אופיר כץ:   יושבי הראש של שתי הוועדות יודעים לדבר בינם לבין עצמם

אופיר כץ:  אחרי שהם יחליטו, הם יכולים לקיים דיון ראשון היום בוועדת הבריאות, ולאחר מכן ועדה משותפת להמשך הדיון

זאב אלקין: צריך להחליט לאן

זאב אלקין:  יש פה פן פורמלי - - -     

סימון דוידסון: נמצא פה יושב-ראש הוועדה צביקה פוגל, והוא מסכים איתנו

שרון ניר: אגב, אני בטוחה שיושב-ראש ועדת החינוך ירצה להצטרף להצעה של האופוזיציה, כי הוא באמת הבין אתמול את המצוקה של הרופאים

סימון דוידסון: בטוח

סימון דוידסון:  יוסי טייב בטוח

יוסף טייב: הפוך

יוסף טייב:  אמרתי שגם בוועדת החינוך, כשדנו באלימות כלפי מורים ותלמידים, לא העברנו את זה לפנים

יוסף טייב:  דנו בזה בוועדת החינוך, ואני חושב שזה רלוונטי לגמרי

יוסף טייב:  לגיטימי שידונו בנושא הזה בוועדת הבריאות

יוסף טייב:  אם יושבי-הראש יחד ירצו לעשות ועדה משותפת, שיעשו

סימון דוידסון: זה משהו אחר, זה נושא אחר לגמרי

סימון דוידסון:  אתה רוצה שהמשטרה תיכנס לתוך בתי הספר?     

יוסף טייב: אלקין, אנחנו טוחנים מים

יוסף טייב:  ועדת הבריאות גם ככה קבעה דיון בנושא הזה

שרון ניר: חד-משמעית, לבעיית הרופאים

יוסף טייב: אנחנו דנים כרגע במשהו פורמלי

זאב אלקין: הפורמלי חשוב בבית הזה

נאור שירי: קודם כול, חשוב לייצר הסכמה

נאור שירי:  אני מסכים איתך שאתם טוחנים מים

ולדימיר בליאק: מאחורי פורמליות יש גם מהות

שרון ניר: מהות גדולה מאוד

יוסף טייב: עלתה הצעה לסדר על ידי חבר הכנסת אברהם בצלאל

יוסף טייב:  ועדת הבריאות הוקמה, והם החליטו לקיים דיון בנפרד

סימון דוידסון: גם ועדה לביטחון לאומי הוקמה

אברהם בצלאל: אופיר, אני דווקא איתך, היושב-ראש, שבוועדה היום ידונו, ואם יוחלט בסוף הדיון שרוצים להמשיך לקיים דיונים משותפים, נעשה אותם

סימון דוידסון: הינה, גם יוסי בעד ההצעה

ולדימיר בליאק: הרעיון של חבר הכנסת שירי הוא רעיון מצוין, ושווה לשקול אותו

מטי צרפתי הרכבי: בשונה מחינוך ילדים, ואלימות באה בעיקר בקרב הנוער והילדים

מטי צרפתי הרכבי:  זה ממש פרופר לחנך אותם מגיל צעיר

מטי צרפתי הרכבי:  במקרה הזה מדובר על אזרחים שמגיעים לבית החולים, נוהגים באלימות, בבריונות שהם נוהגים גם בכביש

ולדימיר בליאק: בואו ננסה לפתור את זה

מטי צרפתי הרכבי: איפה תידון האלימות בכביש? גם בוועדת הבריאות?     

זאב אלקין: אני מנסה להבין מה העמדה של יושב-ראש הוועדה לביטחון לאומי

זאב אלקין:  אתה בעד ועדה משותפת? נגד? רוצה לטפל בנושא הזה? לא רוצה לטפל בנושא הזה?      

קריאה: איזה שקט

זאב אלקין: מה התשובה? אתה מנוע מלדבר?      

ולדימיר בליאק: הפרוטוקול לא מזהה

משה סעדה: אין פרוטוקול, אנחנו בהתייעצות סיעתית

סימון דוידסון: צביקה, אנחנו סומכים עליך

סימון דוידסון:  צביקה, רק אתה יכול - - -     

זאב אלקין: צביקה, חבר הכנסת אלמוג כהן, למשל, מדבר גם כשמאיימים עליו להעיף אותו

נאור שירי: שנייה, ברצינות

נאור שירי:  אני חושב שההצעה לוועדה משותפת נראית לי סבירה

נאור שירי:  אני לא מבין למה אנחנו דנים בזה

נאור שירי:  זה עושה היגיון

זאב אלקין: אופיר, אפשר להגיע פה להסכמות בין שני ראשי ועדות?     

אופיר כץ: הם יתחילו את הדיון, ואם יהיה דיון המשך הם יקימו ועדה משותפת

נאור שירי: הוועדה הזאת צריכה להיות ראשית תחילת ההסכמות בכנסת ישראל, נכון? בואו נשמש דוגמה

ולדימיר בליאק: רגע, אני לא מבין

ולדימיר בליאק:  ההתייעצות התחילה או לא?     

זאב אלקין: לא, עוד לא התחילה

אופיר כץ: בעוד 20 שניות אנחנו מצביעים

ולדימיר בליאק: לא, עוד לא התחילה

קריאה: היא התחילה

אופיר כץ: ב-8:41 התחילה ההתייעצות

אופיר כץ:  אתה אמרת: הינה, אנחנו בהתייעצות - - -     

סימון דוידסון: למה אי-אפשר לשמוע את צביקה פוגל? צביקה פוגל נמצא פה, יושב-ראש ועדה חשובה בכנסת

סימון דוידסון:  בואו נשמע אותו, מה הוא אומר בנושא

סימון דוידסון:  הנושא הזה חשוב ואנחנו לא צריכים לזלזל בו

אופיר כץ: עמדתכם נשמעה

אופיר כץ:       השעה 8:46, הסתיימה ההתייעצות

אופיר כץ:  אני עובר להצבעה

אופיר כץ:  מי בעד להעביר לוועדת הבריאות?     

אופיר כץ: הבקשה אושרה

שרון ניר: הייתה התייעצות סיעתית?     

זאב אלקין: לא הייתה התייעצות סיעתית

אופיר כץ: די, נו

אופיר כץ:  זאב

זאב אלקין: מה די? היה דיון, והוא לא הופסק

זאב אלקין:  זאת לא הייתה התייעצות

שרון ניר: אני לא הבנתי שהייתה התייעצות

משה טור פז: מזכיר הכנסת, זאת נקראת התייעצות סיעתית?     

אופיר כץ: זאב, נו, באמת

נאור שירי: איך זאת יכולה להיות התייעצות סיעתית?     

אופיר כץ: זאב, לא מתאים לך

זאב אלקין: מה לא מתאים, אופיר? היינו בתוך הדיון, עלתה הצעה

אופיר כץ: אמרתי: התייעצות

אופיר כץ:  אז מה אם עלתה הצעה?     

ולדימיר בליאק: אבל הדיון המשיך

אופיר כץ: מי נגד? אין נגד

אופיר כץ:  מי נמנע?      

נאור שירי: אני נגד, מה זאת אומרת?      

אופיר כץ: אתם לא עונים

נאור שירי: אני עדיין בהלם שלא נתת לנו להתייעץ

זאב אלקין: לא נתת לנו את הזכות הבסיסית

נאור שירי: אני אומר לך את האמת

קריאה: אתה בעצמך אמרת שאין פרוטוקול, ואנחנו בהתייעצות סיעתית

אופיר כץ: מי נמנע? ההצבעה הסתיימה, עבר פה אחד לוועדת הבריאות

נאור שירי: איך פה אחד? אמרתי שאני נגד

משה טור פז: ההצבעה שלי לא נרשמה

משה טור פז:  אני הייתי נגד

אופיר כץ: לא הצבעת, אז חשבנו - - -     

קריאה: כי אנחנו בהתייעצות סיעתית

קריאה:  היינו בדיון על התייעצות סיעתית

משה טור פז: אני לא מבין

משה טור פז:  אין כללים איך עושים התייעצות סיעתית?     

אופיר כץ: הכללים הם שאחרי חמש דקות אני מחדש את הדיון, וזה בדיוק מה שעשיתי

משה טור פז: אני לא שמעתי שהכרזת - - -     

ולדימיר בליאק: לא הכרזת

משה סעדה: הוא אמר, הוא אמר

משה סעדה:  לא שמעת? - - - הוא אמר

ולדימיר בליאק: אני מבקש חוות דעת - - -     

אופיר כץ: ולדימיר, קריאה ראשונה

ולדימיר בליאק: אבל לפני זה

נאור שירי: אני לא מבין

נאור שירי:  מה המהירות פה היום?     

ולדימיר בליאק: אני לא מבין מה הדריסה הזאת

ולדימיר בליאק:   
 בקשת יושב-ראש ועדת החוץ והביטחון להעביר את הצעת חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי) (תיקון מס' 8), התשפ"ג-2023, מוועדת החוקה, חוק ומשפט לוועדה בראשותו

אופיר כץ: בקשת יושב-ראש ועדת החוץ והביטחון להעביר את הצעת חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי) (תיקון מס' 8), התשפ"ג-2023, מוועדת החוקה, חוק ומשפט לוועדה בראשותו

נאור שירי: אני יכול לשאול שאלה?     

אופיר כץ: כן, אתה יכול להתייחס

זאב אלקין: לפני זה, שמישהו ינמק מה הבקשה

נאור שירי: זאת בדיוק השאלה

נאור שירי:  רק רציתי להבין של מי הסמכויות

נאור שירי:  החוק נוגע לסמכויות של מי? אני שואל על הפרקטיקה, לא על הוועדה

נאור שירי:  מי עושה את החיפוש? אף אחד לא עונה?      

אופיר כץ: עמדת הייעוץ המשפטי היא לוועדת החוקה, חוק ומשפט

אופיר כץ:  הבקשה היא להעביר לחוץ וביטחון

קריאה: מי עושה את החיפוש?     

משה סעדה: שוטר

נאור שירי: שוטר

נאור שירי:  רק רציתי לשמוע שזה שוטר

נאור שירי:  אני מבין שיש פה היום קטע עם הוועדה לביטחון לאומי

אופיר כץ: לא, זה דווקא לא ביטחון לאומי

אופיר כץ:  העמדה של הייעוץ המשפטי היא לוועדת החוקה

משה סעדה: זה ועדת חוקה קלאסית, לא ביטחון לאומי

אופיר כץ: מאחר ויש לנו מספר חוקים על מנת להגיע ליעד של הוויזות שאנחנו צריכים להגיע אליהן בפרק זמן מסוים, בשביל להשלים את החקיקה

נאור שירי: אולי אם לא הייתם מעכבים את זה בכנסת הקודמת, היינו היום במקום אחר

אופיר כץ: היו ארבעה חוקים, והבקשה היא להעביר את זה לוועדת החוץ והביטחון, כדי שנספיק ביחד את כל החוקים

זאב אלקין: מה חוץ וביטחון?     

קריאה: אני לא מצליח להבין

משה סעדה: זה בגלל הוויזות

נאור שירי: בסדר, אבל זאת סמכות שוטר?     

אופיר כץ: אני רוצה לעבור להצבעה, אלא אם כן מישהו רוצה להתייחס

נאור שירי: ברור שאנחנו רוצים להתייחס

נאור שירי:  מה זאת אומרת?      

זאב אלקין: יש לי הצעה לסדר, לפני - - -     

אופיר כץ: אין הצעה לסדר, זאב

זאב אלקין: לפני שאני מביע את דעתי, אפשר לשמוע נימוקים מטעם יושב-ראש ועדת החוץ והביטחון? אני מניח שהוא שלח לפה נציג שלו, או שהוא פה

זאב אלקין:  מה הסיבות שיש להעביר את זה אליו?      

אופיר כץ: הסברתי עכשיו

זאב אלקין: לא

זאב אלקין:  אתה הסברת למה יושב-ראש ועדת החוקה לא רוצה את זה

אופיר כץ: לא, זה לא מה שאמרתי

אופיר כץ:  אמרתי שיש מספר חוקים שאנחנו צריכים להעביר בשביל להגיע ליעד של הוויזות

אופיר כץ:  חוק החיפוש הוא אחד מהם, ובשביל שנוכל באמת להצליח, אנחנו עושים חלק מהחוקים בוועדת הפנים, חלק בוועדת החוץ והביטחון

אופיר כץ:       מי רוצה להתייחס לסעיף? אם לא, אני עובר להצבעה

נאור שירי: כמובן, אנחנו נתייחס כולנו לסעיפים

אופיר כץ: בבקשה, חבר הכנסת אלקין

אופיר כץ:  אתה רוצה נימוק לפני שאתה מתייחס? נמצא נציג מרשות האוכלוסין

אופיר כץ:  בבקשה, גיל

גיל ברינגר: בוקר טוב, נימוק למה? להעברה לחוץ וביטחון?     

אופיר כץ: כן

גיל ברינגר: אנחנו נמצאים במסגרת אחד משלושה חוקים, שדרושים לישראל על מנת להיכנס לתוכנית הפטור מוויזה

גיל ברינגר:  שלושת החוקים האלה חייבים, מסיבות שאני יכול לפרט, להסתיים במסגרת המושב הקרוב של הכנסת

נאור שירי: אשמח לפירוט של הסיבות

גיל ברינגר: במסגרת דיון של יושב-ראש הכנסת, יושב-ראש הוועדה, השר המקשר

נאור שירי: איזה?      

קריאה: אמסלם או קיש?     

גיל ברינגר: הקודם

אופיר כץ: נא לא להפריע

זאב אלקין: יכול להיות שהעמדה של אמסלם שונה

נאור שירי: לכן בדיוק אני שואל את זה

נאור שירי:  נכנס שר חדש

אופיר כץ: נאור, נאור, די

זאב אלקין: עוד אין שר חדש, הוא עוד לא מונה

ולדימיר בליאק: עוד לא הצבעת על זה במליאת הכנסת

נאור שירי: אני חושב שמן הראוי שנחכה לו

אופיר כץ: ולדימיר וזאב, בבקשה לא להפריע

גיל ברינגר: זה שילוב של שני טעמים: טעם אחד הוא טעם מהותי, וטעם שני הוא טעם טכני

גיל ברינגר:  טעם מהותי הוא ששלושת החוקים האלה קשורים לענייני ביטחון

גיל ברינגר:  הם משדרגים את מערכות הביטחון של ישראל – גם אבטחת הטיסה, גם ביטחון ביחס - - -     

זאב אלקין: לא הבנתי

זאב אלקין:  איך החוק הספציפי הזה קשור לביטחון? ביטחון פנים אני עוד יכול להבין

זאב אלקין:  איך הוא קשור לביטחון?     

גיל ברינגר: בטיסות, כמובן

גיל ברינגר:  אנחנו מדברים על מערכת שמעבירה עד 2,000 שאילתות בשנה מצד לצד

גיל ברינגר:  השאילתות האלה עוסקות בהרשאות חמורות, חלקן קשורות בעבירות ביטחוניות, כפי שמפורט בנספח לשני ההסכמים: להסכם EPSA ולהסכם PCSC

גיל ברינגר:  העבירות האלה הן עבירות ביטחון, ועבירות חמורות אחרות, כך שהקשר לביטחון הוא קשר הדוק

גיל ברינגר:  זאת סיבה אחת

גיל ברינגר:       סיבה שנייה היא סיבה יותר טכנית במהותה

גיל ברינגר:  אנחנו צריכים לסיים את זה בתוך 50 ומשהו ימים

גיל ברינגר:  הוועדה שפנויה לעניין הזה היא ועדת החוץ והביטחון, ומכיוון שיש לה קשר מהותי לנושא - - -     

זאב אלקין: הוועדה למעמד האישה גם פנויה

אופיר כץ: חבר הכנסת אלקין

נאור שירי: הוא ממרשם האוכלוסין, הוא לא סדרן בכנסת שיגיד מה פנוי

זאב אלקין: ועדת המדע אולי פנויה

גיל ברינגר: הייתה פגישה כוללת עם כל הגורמים

ולדימיר בליאק: איך אתה יודע שהוועדה הזאת פנויה?      

אופיר כץ: כי בדקנו

יוסף טייב: - - - ועדת חוץ וביטחון של הנושא

יוסף טייב:  אתם לוקחים את תחילת המשפט שלו, ואתם - - -     

נאור שירי: לחוץ וביטחון יש קשר לכל דבר במדינת ישראל

אופיר כץ: זהו, חברים

אופיר כץ:  אף אחד לא בזכות דיבור

קריאה: חבר הכנסת אלקין פספס את הנימוק הראשון

קריאה:  זה היה הנימוק השני

אופיר כץ: אף אחד לא בזכות דיבור

אופיר כץ:  בבקשה, חבר הכנסת אלקין

זאב אלקין: תודה רבה

זאב אלקין:  קודם כול, אני חושב שיש פה אירוע מעניין שלממשלה יש בכלל עמדה לאיזו ועדה זה הולך בכנסת

זאב אלקין:  בדרך כלל, זה לא מקובל

זאב אלקין:  זה תהליך פנימי של הכנסת, גיל, ולכן אני מופתע מזה שאתם מביעים עמדה, ועוד בדרך שאתם מציעים ועדה שלא קשורה לעניין בכלל

זאב אלקין:       קראתי את המכתב של מנהל הוועדה בשם יושב-ראש הוועדה, ואין במכתב נימוק אחד למה הוא רוצה את זה

זאב אלקין:  כתוב: זאת דעתו של יושב-ראש ועדת החוץ והביטחון, והוא רוצה את החוק אליו

משה סעדה: כדי לקדם את העניין כמה שיותר מהר

זאב אלקין: אין לי ספק, שגם יושב-ראש ועדת המדע רוצה לקדם את זה כמה שיותר מהר, ובטח יושב-ראש הוועדה למעמד האישה

משה סעדה: אלקין - - - מעכב את אזרחי ישראל

ולדימיר בליאק: בוא נדבר על זה, באמת, מי עיכב - - -      

נאור שירי: כמה זה עניין אתכם בכנסת הקודמת

נאור שירי:  וואוו

נאור שירי:  כן, ביסמוט, זה ממש עניין אותך בפעם הקודמת

נאור שירי:  שמענו אותך באולפן שישי מגן על העיכוב

נאור שירי:  ממש תקפת את העיכוב של חברי האופוזיציה באולפן שישי

נאור שירי:  באמת

אופיר כץ: אני אתחיל לקרוא לסדר

נאור שירי: ישבת שבוע-שבוע ותקפת, ועמדת על כך שאזרחי מדינת ישראל תהיה להם יכולת לקבל ויזה

נאור שירי:  אני שמעתי אותך והשתאיתי

בועז ביסמוט: בדיוק

נאור שירי: איזה בדיוק? ממך ודיוק זה מזרח ומערב

בועז ביסמוט: אבל יש הבדל אחד גדול - - -     

אופיר כץ: חבר הכנסת ביסמוט

בועז ביסמוט: לא, אני רוצה לענות

אופיר כץ: לא, אתה לא עונה לו

אופיר כץ:  אתה לא עונה לו

נאור שירי: ההבדל היחידי הוא הפוזיציה שלך

אופיר כץ: חבר הכנסת שירי, קריאה ראשונה

אופיר כץ:  ביסמוט, קריאה ראשונה

קריאה: לא, למה אתה לא בפוזיציה בכלל

משה טור פז: בועז ביסמוט, אם אתה היית עורך את ישראל היום - - - 

נאור שירי: ברור שאני בפוזיציה

אופיר כץ: חבר הכנסת טור פז, קריאה ראשונה

משה טור פז: 	בועז ביסמוט, אם אתה היית עורך ישראל היום - - -     

אופיר כץ: חבר הכנסת טור פז, קריאה שנייה

קריאות: - - -     

אופיר כץ: חבר הכנסת טור פז, קריאה שלישית

אופיר כץ:  חבר הכנסת ביסמוט קריאה שנייה, טור פז, קריאה שלישית

אופיר כץ:  להוציא אותו, בבקשה

נאור שירי: איך שלישית? הוא לא דיבר

אופיר כץ: אמרתי שלוש פעמים

אופיר כץ:  אתה לא מקשיב כי אתה מדבר בלי רשות

אופיר כץ:  להוציא אותו, בבקשה

קריאה: דווקא קינלי הכי שקט פה

קריאה:  זה בכלל ולדי שדיבר

שרון ניר: לדעתי, זאת פעם ראשונה שחבר הכנסת טור פז מורחק מדיון

ולדימיר בליאק: לא, לא

ולדימיר בליאק:  תני כבוד

יוסף טייב: איך טור פז בחוץ ונאור עדיין פה? איך עשיתם את זה הבוקר?     

אופיר כץ: אני אומר לך, אתה לא מקשיב

אופיר כץ:  תישאר, אתה בקריאה שנייה, ותקשיב לי כשאני קורא קריאה

קריאה: וואיי, וואיי, מזל שטלי לא פה

זאב אלקין: אני עדיין תקוע בזכות הדיבור שלי

אופיר כץ: בבקשה, אז תסיים, בבקשה

זאב אלקין: דווקא סעדה הפריע לי, ולא חבר הכנסת טור פז

זאב אלקין:       אם כבר שאל חבר הכנסת סעדה – אני מבין, הוא לא היה פה

זאב אלקין:  יושב-ראש הוועדה כן היה פה – מי שעיכב את החוק הזה ומנע את העברתו בקדנציה הקודמת היה סיעת הליכוד ושותפיה

זאב אלקין:       לגופו של עניין, הייעוץ המשפטי של הכנסת המליץ להעביר את זה לוועדת החוקה, חוק ומשפט כי מדובר פה על זכויות של אזרחים, ובדרך כלל זאת הוועדה שצריכה לדון בזה באופן טבעי

זאב אלקין:  אתם מגיעים למסקנה שתפקידה של ועדת החוקה זה לא לטפל בזכויות של אזרחים, אלא להרוס את מערכת המשפט במדינת ישראל? לגיטימי

זאב אלקין:  רוצים שוועדה אחרת תטפל בזכויות האדם פה ולא דווקא ועדת החוקה? יכול להיות שזה רצונו של יושב-ראש ועדת החוקה

זאב אלקין:  הוא מוותר

זאב אלקין:  אבל למה ועדת החוץ והביטחון? מה, אתם רוצים לקיים דיון בדלתיים סגורות על החוק הזה?     

משה סעדה: אנחנו רוצים לעשות את זה כמה שיותר מהר

זאב אלקין: אין לזה שום סיבה

משה סעדה: לעזור לזה - - -     

זאב אלקין: יש ועדה

זאב אלקין:  הינה, יש ועדה

זאב אלקין:  יושב פה יושב-ראש ועדה לביטחון לאומי, ואם כבר, כן? אם כבר מזיזים את זה מוועדת החוקה, למה לא אליו? מה הקשר של זה לוועדת חוץ וביטחון? אגב, היא ועדה עמוסה, וזה לא נכון

זאב אלקין:  מי שטוען פה – לא יודע

משה סעדה: הם מוכנים לפנות זמן - - -     

אופיר כץ: חבר הכנסת סעדה

משה טור פז: - - -     

זאב אלקין: אני לא שמתי לב שזאת ועדה לא עמוסה

שרון ניר: עמוסה מאוד

שרון ניר:  אני חברה שם

זאב אלקין: יש המון דברים שהיא צריכה לטפל בהם

זאב אלקין:  אני מבין שכל בעיות חוץ וביטחון כבר נפתרו

אופיר כץ: זאב, משפט סיום, בבקשה

זאב אלקין: שנייה

זאב אלקין:  אני רק מנסה בינתיים להבין בכלל מה ההיגיון מאחורי ההצעה הזאת

זאב אלקין:  חשוב מאוד לפני הדיון, לדעתי, לשמוע מה עמדתו של הייעוץ המשפטי של הכנסת, באיזו ועדה זה צריך להיות

זאב אלקין:  אם יש מחלוקת כזאת, בדרך כלל מקשיבים לייעוץ המשפטי של הכנסת

אופיר כץ: תודה

אופיר כץ:  חבר הכנסת טור פז, בבקשה

זאב אלקין: לא

זאב אלקין:  מה העמדה של הייעוץ המשפטי?     

אופיר כץ: בסוף, לפני שנצביע

זאב אלקין: איך בסוף? אולי נשתכנע?      

אופיר כץ: אמרתי מה העמדה

אופיר כץ:  אמרתי, ועדת החוקה

אופיר כץ:  אמרתי

זאב אלקין: אפשר לשמוע למה?     

אופיר כץ: ארבל, אתם חושבים שוועדה אחרת או ועדת החוקה?     

ארבל אסטרחן: העניין הוא שוועדת החוקה זאת הוועדה שצריכה לדון

זאב אלקין: ולמה?     

ארבל אסטרחן: כי זאת הוועדה שמתאימה לדון בחקיקה מהסוג הזה

זאב אלקין: ואם כבר רוצים להעביר את זה משם, לאן הייתם ממליצים?     

ארבל אסטרחן: לעמדתנו, העברה לא לוועדה המתאימה – הגם שאינה רצויה כי רצוי לפעול לפי הוראות התקנון והתקדימים – היא אפשרית

ארבל אסטרחן:  היא לא פגם בהליך החקיקה

ארבל אסטרחן:  עם זאת, וזה גם דבר שאמרנו פה הרבה פעמים, עומס של ועדה לא אמור להיות סיבה להעביר הצעת חוק לא לוועדה המתאימה

ארבל אסטרחן:  המלצתנו תמיד תהיה להעביר לוועדה המתאימה

זאב אלקין: אבל אם כבר מוציאים את זה מוועדת החוקה, האם ועדת חוץ וביטחון היא המתאימה ביותר הבאה בתור לדבר הזה?     

ארבל אסטרחן: אין הבאה בתור

ארבל אסטרחן:  זה חוק של - - -     

זאב אלקין: זה חוק נטו של ועדת החוקה

אופיר כץ: תודה

אופיר כץ:  חבר הכנסת טור פז, בבקשה

משה טור פז: בוקר טוב, לא שמעתי את דבריה של ארבל לפני כן, אבל בהיגיון הבריא אני אומר שהדיון הזה, הנושא הזה צריך לשבת בוועדת החוקה

משה טור פז:  כמי שמבלה שם לא מעט שעות, אני חייב לומר שדי מטריד אותי הניסיון הזה, להעביר מוועדת החוקה נושאים לוועדות אחרות, ובעצם לפנות את הוועדה הזאת לנושאים אחרים

משה טור פז:       אני חושב שזה נושא קלאסי לוועדת החוקה

משה טור פז:  הוועדה הזאת נולדה בדיוק כדי לדון באירועים מהסוג הזה, שהם חקיקתיים במובהק

משה טור פז:  אני גם אומר כאן, אני חשתי פגוע בכנסת הקודמת, כשמסיבות לא ענייניות לא הצלחנו להעביר את הנושא הזה

משה טור פז:  אני חושב שהוא נושא חשוב מאוד לאזרחי ישראל

משה טור פז:  אומנם הייתי פטור מוויזה בתור אזרח אמריקני, אבל ויתרתי עליה כשנכנסתי לכנסת

זאב אלקין: איך אתה יודע שזה היה מסיבות לא ענייניות?     

משה טור פז: אתה יודע מה? אתה צודק

משה טור פז:  חבר הכנסת אלקין, אולי אני צריך לדון לכף זכות

זאב אלקין: הרי הליכוד אמר שזה חוק נוראי, שפוגע בזכויות אזרח

אופיר כץ: חבר הכנסת אלקין, אתה סיימת את זכות הדיבור שלך

משה טור פז: הוא עוזר לי

אופיר כץ: אל תפריע לו

זאב אלקין: קריאות ביניים מותר

אופיר כץ: קראת – זהו

משה טור פז: העובדה שוועדת החוקה מפנה את סדר-היום שלה מהדברים העיקריים שהיא צריכה לדון בהם, ודנה בדברים שהם לא רק נתונים במחלוקת קשה, אלא באמת בסדרי דיון שלא מקובלים על הייעוץ המשפטי של הוועדה – הייעוץ המשפטי של הוועדה אומר שסדרי הדיון שלהם לא נכונים

משה טור פז:  היא מפנה את סדר-היום ההגיוני, הנכון לטובת אזרחי ישראל, ולוקחת דברים אחרים שהם, מה להגיד, גם לא לטובת אזרחי ישראל, לפחות לטעמי ולטעמם של רבים, וגם בסדרי דיון לא הגונים

משה טור פז:  הסעיף הזה מבטא את העיוות שמתרחש כרגע שתי קומות מתחתינו

משה טור פז:  העיוות הוא שבעצם עוסקים בחוק-יסוד: השפיטה, ובדברים שאולי עוד נגיע אליהם, ולא עוסקים בדברים החשובים באמת

משה טור פז:  זה מה שמטריד את אזרחי ישראל

משה טור פז:  אני חושב שהנושא הזה צריך לחזור לוועדת החוקה, ומאוד ברור שזה נושא משמעותי עבור האזרח

משה טור פז:  האזרח צריך לקבל את מה שמגיע לו, ולא את מה שחבר הכנסת רוטמן חושב

אופיר כץ: תודה

אופיר כץ:  חברת הכנסת מטי צרפתי הרכבי

מטי צרפתי הרכבי: תודה, אדוני היושב-ראש, אחד הפקידים מרשות האוכלוסין אמר שיש שלושה חוקים

מטי צרפתי הרכבי:  כמו שהוא התבטא, מאחר ואין זמן בוועדת החוקה, אני מניחה ששלושתם יגיעו לכאן

אופיר כץ: לא, אחד לפנים

אופיר כץ:  מתחיל עכשיו

מטי צרפתי הרכבי: זאת אומרת, מתחילים לערבב

זאב אלקין: אין היגיון לדון בכולם - - -  הם מתכתבים אחד עם השני

אופיר כץ: למה ביחד? מה, צריך לעשות באותה שעה ובאותה שנייה?     

זאב אלקין: לא, אבל הם מתכתבים אחד עם השני, לפחות באותה - - -     

אופיר כץ: הם מתחילים מהשבוע עד לסוף מרץ

מטי צרפתי הרכבי: ועדות הכנסת הן ועדות מקצועיות

מטי צרפתי הרכבי:  יש להן מהות, יש להן תכלית

מטי צרפתי הרכבי:  אני לא מבינה למה – אמרה את זה גם עורכת הדין ארבל – מעבירים מוועדה לוועדה

מטי צרפתי הרכבי:  אני חברה בוועדה שנקראת מיזמים ציבוריים

מטי צרפתי הרכבי:  אתמול דנו במשך שעה וחצי על תיקון פקודת מס הכנסה

מטי צרפתי הרכבי:  כששאלתי למה לא בכספים, אמרו לי: כי ככה

מטי צרפתי הרכבי:  זאת אומרת, זה כמו תחנת מוניות

מטי צרפתי הרכבי:  מי פנוי לדון בפקודת מס הכנסה?      

קריאה: איך זה מגיע אליכם?     

מטי צרפתי הרכבי: לא יודעת

מטי צרפתי הרכבי:  אנחנו דנו במיזמים ציבוריים בתיקון פקודת מס הכנסה

מטי צרפתי הרכבי:  לשאלתי לא קיבלתי תשובה סדורה

מטי צרפתי הרכבי:       אבל אני בכל זאת רוצה לצטט מתוך תקנון הכנסת, מחלק ח' של ועדות הכנסת

מטי צרפתי הרכבי:  כתוב בסעיף 100(4): ועדת החוץ והביטחון דנה במדיניות חוץ של המדינה, כוחותיה המזוינים וביטחונה

מטי צרפתי הרכבי:  לפיכך, אם רוצים להעביר סעיף שהוא לא בתחום התוכן של הוועדה, אני מניחה שצריך לתקן את תקנון הכנסת

מטי צרפתי הרכבי:  אני אשמח לשמוע את חוות הדעת המשפטית, למה בעצם לא נדרש כאן תיקון של תקנון הכנסת, כי תקנון הכנסת מגדיר מפורשות מה תחום העיסוק של כל ועדה וועדה

אופיר כץ: תודה

אופיר כץ:  חבר הכנסת ולדימיר בליאק, בבקשה

ולדימיר בליאק: תודה רבה, אדוני היושב-ראש, קודם כול, אני מבין שהממשלה והכנסת - - -     

אופיר כץ: אני רק רוצה להגיד לך, הסיבה היא לא העומס בוועדות

אופיר כץ:  הסיבה היא הדחיפות להגיע ליעד, להגיע לוויזות

אופיר כץ:  אם נעשה את זה באותה ועדה, לא נגיע לוויזות

מטי צרפתי הרכבי: אז שוועדת החוקה תפנה את הזמן ותדון בזה

מטי צרפתי הרכבי:  שוועדת החוקה תעצור את כל הדיונים ותדון בזה

נאור שירי: איפה היו כל הטיעונים האלה לפני שמונה חודשים? איפה הדחיפות הייתה לפני שמונה חודשים?     

אופיר כץ: בבקשה, חבר הכנסת בליאק

ולדימיר בליאק: תודה רבה, אדוני היושב-ראש

ינון אזולאי: לפני שמונה חודשים אתם הייתם

ינון אזולאי:  מה זה: איפה זה היה?  

נאור שירי: ולא היה דחוף לך?     

אופיר כץ: חבר הכנסת שירי, חבר הכנסת אזולאי

אופיר כץ:  בבקשה, ולדימיר

ולדימיר בליאק: תודה

ולדימיר בליאק:  אני מתחיל מהתחלה

ולדימיר בליאק:  אדוני היושב-ראש, תודה רבה

ולדימיר בליאק:  קודם כול, אני מבין שהממשלה והכנסת נכנסות פה ללוח זמנים מאוד מאוד לחוץ וצפוף, וצריך להבין מדוע

ולדימיר בליאק:  סיעת הליכוד והשותפים שלה בקדנציה הקודמת ובתקופת הבחירות, בתקופה של ועדת ההסכמות, סירבו להעביר את החוק הזה

ולדימיר בליאק:  אני זוכר את חבר הכנסת קיש, שיום שר החינוך, זועק כיצד אנחנו יכולים לקדם את ההצעה, שלכאורה פוגעת בזכויות הפרט

ולדימיר בליאק:  מכיוון שאנחנו מדברים על זכויות הפרט, גם ההיגיון, גם הרציונל וגם תקנון הכנסת מגדירים באופן מאוד ברור שהוועדה הסטטוטורית, שעוסקת בזכויות הפרט, היא ועדת החוקה, חוק ומשפט

ולדימיר בליאק:       אני מבין שוועדת החוקה, חוק ומשפט עוסקת היום פחות בהגנה על זכויות הפרט, אלא הורסת את זכויות הפרט, ועדיין אני מתעקש שאנחנו ניצמד להיגיון, לרציונל ולתקנון הכנסת, ונאשר את החוק החשוב הזה

זאב אלקין: לכן, הליכוד מאוד מאוד מודאג ממה שקורה שם

ולדימיר בליאק: אנחנו כולנו, חבר הכנסת סעדה, רוצים לעזור לאזרחי ישראל

ולדימיר בליאק:  אגב, רצינו לעזור גם בקדנציה הקודמת, אבל לא נתתם לנו

ינון אזולאי: לא היה לכם רוב?     

ולדימיר בליאק: אנחנו נתקן את זה עכשיו, יחד איתכם

ינון אזולאי: ולדימיר, לא היה לכם רוב?     

ולדימיר בליאק: אבל במסגרת ועדת החוקה, חוק ומשפט

אופיר כץ: תודה

אופיר כץ:  חבר הכנסת נאור שירי

אופיר כץ:  לדלג?     

נאור שירי: לא, חס וחלילה

נאור שירי:  הייתי מרוכז במשהו אחר

נאור שירי:  אני מתנצל

נאור שירי:       קודם כול, אני מרגיש שיש פה דחיפות היום

נאור שירי:  אני כאילו מרגיש שאנחנו מאוד מתקתקים

אופיר כץ: באנו לעבוד

נאור שירי: מי? אתם? מי אמר באנו לעבוד?     

משה טור פז: בתור חבר הכנסת היחיד שעבד פה גם בכנסת הקודמת, לפחות אתה יכול להגיד את זה

משה טור פז:  היו 28 שלא הגיעו

נאור שירי: גם בכנסת הנוכחית אופיר עובד

משה טור פז: ראשון בדירוג חברי הכנסת בנוכחות

ולדימיר בליאק: החלפת את מקלב, וזה אירוע

נאור שירי: מקלב סגן שר, אז יש לו עכשיו אחריות - - -     

ולדימיר בליאק: יש נסיבות מקלות

ולדימיר בליאק:  כן

נאור שירי: למרות שהוא לא היה אתמול במסיבת העיתונאים

ינון אזולאי: מקלב זה מינוי של אופיר כץ

ינון אזולאי:  רק שתדע

זאב אלקין: אופיר, אתה רואה מה קורה למי שנמצא יותר זמן? משאירים אותו פה

אופיר כץ: משאירים אותו פה

זאב אלקין: תיזהר

זאב אלקין:  תאמין לי, אני עברתי את החוויה הזאת

אופיר כץ: מניסיון

זאב אלקין: אתה צריך לחשוב איך יוצאים מהמשבצת

נאור שירי: קודם כול, מחמאות על היותך חבר הכנסת המצטיין

נאור שירי:  אני לא יכול לפספס את זה

נאור שירי:  אני לא מבין את הדחיפות

אופיר כץ: האמת, זאב, ביקשתי להישאר פה

נאור שירי: זה בזכותי? אמרת, תהיה חונך לחברי הכנסת הצעירים

ולדימיר בליאק: אני לא מבין איך לא היו פושים ברגע שעברת את מקלב בנוכחות

נאור שירי: באמת עברת אותו?     

אופיר כץ: כן, כן

משה טור פז: הוא ראשון

נאור שירי: מהקואליציה ומהאופוזיציה?     

משה טור פז: הכול

משה טור פז:  אופיר כץ ראשון בפער

ינון אזולאי: בוא נעשה סדר, את מקלב אני כבר עברתי, והפעם אופיר עבר אותי

נאור שירי: למה אתה חייב תמיד להכניס את עצמך?      

ינון אזולאי: למה? כי אני רואה אותך, שירי

משה טור פז: זה שנשאר חבר כנסת אחד בש"ס שגם עובד, ינון, זה - - -     

ינון אזולאי: לא, לא, לא

ינון אזולאי:  בש"ס זה חיילים כולם

נאור שירי: ש"ס זה חיילים כולם? לא הייתי משתמש בביטוי הזה – חיילים כולם

נאור שירי:  לא חיילים דווקא, עזוב

ינון אזולאי: רק להגיד לך, שאצלך כל דבר חיילים למשהו

משה טור פז: השאלה באיזה צבא

נאור שירי: זאת שאלה שלך

נאור שירי:  כשאומרים לי חייל, אני יודע למה אני חייל – חייל בסדיר, עם קבע ואז מילואים

נאור שירי:  אני בזכות דיבור

ינון אזולאי: יש אצלנו - - - שלמדו תורה, וזה בסדר גמור

משה טור פז: גפני אמר שצבא - - - יותר מאשר באוהל סיירים

משה טור פז:  לא יודע

אופיר כץ: חברים, תנו לנאור לדבר, בבקשה

נאור שירי: אני דווקא שמח על הדיון

אופיר כץ: ידעתי

אופיר כץ:  יאללה

משה טור פז: עשיתי את שניהם, וזה לא אותו הדבר

נאור שירי: סבבה, תודה רבה

נאור שירי:  קודם כול, אני לא מבין את הדחיפות, אבל נניח ואני זורם עם הדחיפות

נאור שירי:  אני גם רואה פה איזו מגמה – אנחנו עומדים להעביר דברים בשלושה סעיפים שבעיניי – אני לא מתיימר לדבר בשם יושב-ראש הוועדה, אבל אולי אני אגיד שאני חושב שאולי גם הוועדה לביטחון לאומי, יש פה איזה קטע או משהו שאנחנו רואים, שכאילו לוקחים דברים שאמורים להיות בוועדה, נכון שיהיו בוועדה

נאור שירי:  הסכמנו שהוועדה הזאת צריכה לקום ויש לה תכלית מסוימת, בטח נוכח המציאות בחברה הישראלית, כשיש קושי מאוד גדול למגר את הפשיעה ולהגביר את תחושת הביטחון האישי של תושבי ותושבות מדינת ישראל

נאור שירי:  אבל אני שם את זה בצד

זאב אלקין: אולי ועדת החוקה תכננה כמה סיורים במאפיות ואין לה זמן לדון? 

נאור שירי: 	הוועדה היחידה שביקשתי להיות בה, ואני שמח שהיא ניתנה לי, היא הוועדה לביטחון לאומי

זאב אלקין: לא חשבת שתעסוק בפיתות

נאור שירי: בואו נגיד, לקח זמן להקים ואני מבין שהיו גם כמה פרוצדורות

נאור שירי:  באמת, לא תואם לנו שום סיור, לא במאפיות ולא בחיתוכים לקבנוס

זאב אלקין: זה חמור

זאב אלקין:  תבקשו, תבקשו

זאב אלקין:  במאפיות תבקשו

ולדימיר בליאק: בינתיים המאפיות נסגרות

זאב אלקין: זאת הרפורמה הכי משמעותית כרגע בתחום של ביטחון פנים, אז תבקשו סיור

נאור שירי: אני מרגיש כאילו לוקחים מהוועדה הזאת, וגם לא ברור לי למה

נאור שירי:  הרי יש רציונל מאוד מאוד מסוים לתת למשטרה את הכלים, את הדברים שנוגעים למשטרה

נאור שירי:  גם פה, אני לא מצליח להבין כל כך למה אנחנו רוצים להעביר את זה, מה גם שהבנו עכשיו, שיש עניינים של סדר-יום והיכולת לקדם מהר מתוך רציונל אמיתי, שאנחנו כן רוצים לקדם את זה

אופיר כץ: אני לא מבין

אופיר כץ:  ועדת חוץ וביטחון היא מהוועדות - -     

נאור שירי: העמוסות ביותר

אופיר כץ: החשובות

אופיר כץ:  שם ייערך דיון מעמיק, דיון יסודי

שרון ניר: אני אשמח להתייחס לזה

שרון ניר:  אני חברה גם שם

ולדימיר בליאק: היא אינה עוסקת בזכויות הפרט

נאור שירי: אני מסכים איתך לחלוטין, יש לי בעיה עם הוועדה

מטי צרפתי הרכבי: אני מבקשת התייחסות של עורכת הדין ארבל לתיקון התקנון שנדרש, לדעתי

אופיר כץ: היא התייחסה

מטי צרפתי הרכבי: היא לא התייחסה

זאב אלקין: אגב, יש כוונה לקיים את הדיון הזה בדלתיים סגורות?     

אופיר כץ: אלקין, אתה - - -     

זאב אלקין: הערה

אופיר כץ: הערה, הערה, אבל אתה - - - תחכה ותשאל

נאור שירי: ועדת חוץ וביטחון מתנהלת לרוב בדלתיים סגורות

נאור שירי:  לרוב

נאור שירי:  אני לא מקבל זימונים לוועדת חוץ וביטחון

נאור שירי:  אני חושב שבטח ובטח כשהיא עוסקת בזכויות הפרט של תושבי ותושבות מדינת ישראל, ראוי שהדיון יתקיים אצל מי שאחראי על האכיפה, ועל הפגיעה המסוימת בזכויות הפרט, ויהיה בדלתיים פתוחות

נאור שירי:  כולנו מסכימים שיש רציונל גדול יותר כדי לאפשר את הפגיעה הזאת

זאב אלקין: מנהל הוועדה פה, אולי נשמע אותו

אופיר כץ: זאב, אתה מפריע

אופיר כץ:  לא, אני לא צריך לשמוע את מנהל הוועדה

זאב אלקין: הוא חתום על הבקשה

ינון אזולאי: אלקין, התמימות שלך לפעמים הורגת אותי

אופיר כץ: בבקשה, שירי

משה טור פז: בהרבה דברים האשימו אותו, אבל לא בתמימות

נאור שירי: אני חושב שדווקא אתה, אופיר, צריך לעמוד על זה שהדיון יהיה בוועדה לביטחון לאומי, אבל פעם שהחלטנו שזה עובר – אתם החלטתם, אני אצביע נגד – לוועדת חוץ וביטחון, האם זה יהיה בדלתיים סגורות או פתוחות?     

אופיר כץ: אני אבדוק ואני אחזיר לך תשובה

מטי צרפתי הרכבי: לא הבנתי את התשובה של עורכת הדין לגבי תיקון התקנון

אופיר כץ: חבר הכנסת דוידסון, בבקשה

זאב אלקין: אתה יכול לענות לפחות על השאלה שנשאלה – האם הסיבה להעביר לחוץ וביטחון היא, בין השאר, כי מתכוונים לדון גם בדלתיים סגורות?     

ארבל אסטרחן: היא לא שונה בעניין הזה

ארבל אסטרחן:  דיני החקיקה הם, ככלל, בדלתיים פתוחות בוועדת חוץ וביטחון

זאב אלקין: השאלה אם יש פה - - -     

אופיר כץ: לא, אין כוונה כזאת

ארבל אסטרחן: - - - לעשות שם דיון שהוא סגור כולו או חלקו - - -     

אופיר כץ: אני לא מכיר כוונה כזאת

אופיר כץ:  העבירו את זה לשם לא בשביל - - -     

ולדימיר בליאק: הדברים צריכים להיאמר

אופיר כץ: אוקיי, נאמרו

אופיר כץ:  חבר הכנסת דוידסון

ולדימיר בליאק: נאמרו לא בבהירות

זאב אלקין: בוועדה הזאת יש הכי הרבה חברים, ועוד ממלא מקום על כל חבר

זאב אלקין:  רק קול אחד שיבקש זכות דיבור, זה פי עשר יותר זמן מוועדה - - -     

אופיר כץ: אנחנו רוצים שכמה שיותר חברי כנסת יהיו בתהליך החשוב הזה

אופיר כץ:  בבקשה, חבר הכנסת דוידסון

סימון דוידסון: קודם כול, נתחיל עם זה שיושבים פה חברי כנסת חדשים ועוזרים חדשים

סימון דוידסון:  לא תאמינו – האופוזיציה, שהיום היא קואליציה, התנגדה לקידום החוק הזה

סימון דוידסון:  התנגדה בכנסת, בממשלה, בכל מקום שהם ישבו

זאב אלקין: בממשלה הם לא ישבו

סימון דוידסון: סליחה, בכנסת

סימון דוידסון:  היא התנגדה לקידום החוק הזה למען תושבי מדינת ישראל, למען קבלת הוויזה

סימון דוידסון:  בעוד מספר ימים אתם תופתעו לדעת, שהיא התנגדה גם לקידום חוק המטרו

סימון דוידסון:  אנחנו יושבים פה ושומעים שטיפול באלימות בבתי החולים – יטפלו בזה משרד הבריאות, שלא יודעים לטפל בזה

סימון דוידסון:  אני לא מבין למה צביקה יושב פה בשקט; אני לא מכיר אותו כזה

סימון דוידסון:  צביקה, אתה בן אדם שתמיד אומר את דבריו, והוועדה שלך היא ועדה סופר-חשובה

זאב אלקין: אבל איך הוא יודע מה יצלמו בפעם הבאה - - -     

סימון דוידסון: צביקה לא כזה

סימון דוידסון:  תאמין לי, גם לא לפני המצלמות

סימון דוידסון:  אני מכיר את צביקה, צביקה איש רציני

סימון דוידסון:  הנושא של אלימות בבתי החולים - -      

משה טור פז: כשהוא לא מציע לאסור את ראשי האופוזיציה

סימון דוידסון: - - חייב להיות אצלך בוועדה

סימון דוידסון:  אנחנו מגלים היום שמדינת ישראל הפכה להיות שווייץ, שוועדת חוץ וביטחון פנויה

סימון דוידסון:  היה פה קודם גיל, מרשות האוכלוסין, ואמר – יצאו לו מילים מהפה – הוועדה מקבלת את הדיון הזה כי היא פנויה

סימון דוידסון:  זה מה שהוא אמר

ולדימיר בליאק: אגב, זאת ההודעה הכי תמוהה ששמעתי מפקיד בכיר

אופיר כץ: ועדת חוץ וביטחון יש לה מומחיות בכל מה שקשור לקשרי חוץ, לקשרי מדינה

ולדימיר בליאק: במה? בזכויות הפרט?     

אופיר כץ: הטיעון שלכם הוא - - -     

זאב אלקין: אתם אמרתם שהבעיה של החוק - - -     

ולדימיר בליאק: אופיר, אני לא יודע איך אנחנו יכולים למהר עם קידום החוק הזה

אופיר כץ: בסדר, לא שמנו אותו בוועדה - - -     

סימון דוידסון: אופיר, כל מה שתגיד וכל מה שיגידו זה לא משנה

סימון דוידסון:  עמד פה בן אדם מרשות האוכלוסין, ואמר שהדיון הולך לוועדת חוץ וביטחון כי היא פנויה

סימון דוידסון:  זה מה שהוא אמר אז אני רגוע

סימון דוידסון:  אני רגוע – יש לנו שלום אזורי, אין לנו בעיות עם עזה ואין לנו בעיות עם השטחים

סימון דוידסון:  וכל המדינות שמקיפות אותנו שולחות לנו פרחים בכל בוקר

מטי צרפתי הרכבי: קוראים לזה משילות

סימון דוידסון: אנחנו יכולים לסגור את הצבא

סימון דוידסון:  אין צורך בצה"ל, כי ועדת חוץ וביטחון פנויה, והיא תדון בנושא הוויזות

סימון דוידסון:  הזיה, הזיה

סימון דוידסון:  תנסו להיכנס לוועדת חוץ וביטחון – לא תוכלו להיכנס

סימון דוידסון:  באמת, אדוני היושב-ראש, זה יותר הזיה מהנושא הקודם

סימון דוידסון:  איך דבר כזה קורה?     הנושא של הוועדות זה המשך למה שקורה בממשלה

סימון דוידסון:  אנחנו חודש וחצי לקיום הממשלה, והדברים היחידים שאתם דנים בהם הם סמכויות פרסונליות לאנשים

סימון דוידסון:  מעבירים את המשרד הזה לזה, והיום שמעתי שאמסלם מקבל את זה - - -     

אופיר כץ: תודה, סימון

סימון דוידסון: מתי תתחילו לעבוד למען האזרחים? מתי זה יקרה?     

אופיר כץ: תודה

אופיר כץ:  שרון ניר, בבקשה

משה טור פז: בממשלה הבאה

נאור שירי: הערה קטנה, כל הכבוד לך שאתה עומד על זכותנו לדבר

נאור שירי:  למרות הלחץ הזה, כל הכבוד שאתה עומד על זכותנו לדבר

נאור שירי:  אני שם לב כמה לחץ יש עליך כדי לתקתק הצבעות היום

אופיר כץ: בבקשה, שרון

שרון ניר: אדוני היושב-ראש, קודם כול, אני רוצה לברך אותך

שרון ניר:  באמת, אני שמחה שאני חברה בוועדת הכנסת, יש לי הזדמנות ללמוד מהטובים ביותר

שרון ניר:  אתה אוחז פה בהגאים במציאות סופר-מורכבת, בניסיון לנתב את העבודה בתוך הכנסת

ינון אזולאי: אופיר, אל תיפול

שרון ניר: אני רוצה להגיד לך, קודם כול, שאפו

שרון ניר:  אני שמחה שאני כאן, והרשה לי להשיא לך עצה

שרון ניר:  אני חברה בוועדת חוץ וביטחון, ואגב, גם בוועדה הזמנית שהייתה וגם בקבועה

שרון ניר:  מרגע שנכנסתי לכנסת אני רואה שם דיונים סופר-חשובים ומהותיים על המציאות הביטחונית

שרון ניר:  בשונה ממה שאמר חברי סימון, היא סופר-סופר מורכבת, ולא צריך להזכיר לכולם את המצב, בטח לא המצב בגזרת יהודה ושומרון, בטח לא את שני הפיגועים שהיו פה בשבועיים האחרונים, ואת הסקירות שאנחנו מקבלים כולנו השכם והערב גם בצריכת אקטואליה, ולא רק בוועדת חוץ וביטחון בהקשרים האלה, ואת ההשפעה הבין זירתית

שרון ניר:       אני מסתכלת על הממשלה הזאת ורוצה להאמין, שבראש סדר העדיפויות שלה יש ביטחון

שרון ניר:  זה הדבר הכי מתבקש, לדעתי, במיוחד לאור העובדה שזאת ממשלת ימין מלא על מלא

שרון ניר:  לכן אני אומרת, שהניסיון להכניס דבר כזה, שהוא מין בשאינו מינו – צריך להגיד את זה ביושר – לוועדת חוץ וביטחון, בעיניי פסול מעיקרו

שרון ניר:  זה דבר לא נכון

שרון ניר:       מנגד, אני חושבת שאתה, כיושב-ראש ועדת הכנסת רואה את כל המורכבויות, מבין שהנושא הזה סופר-קלאסי לוועדת חוקה

שרון ניר:  עם כל ריצת האמוק הזאת לשנות את חוק השפיטה, יש בסוף את היום-יום, שאנחנו צריכים לקיים פה

שרון ניר:  לא אפשרתם לממשלה הקודמת לקיים את היום-יום, לא אפשרתם לממשלה הקודמת להעביר את חוק הוויזות, לפחות אתם בעצמכם תנהלו את זה בצורה ראויה

שרון ניר:  תנו עדיפות לחוק החשוב הזה עבור אזרחי מדינת ישראל לוועדת חוקה

שרון ניר:  זה הדבר הראשון שמתבקש, אדוני היושב-ראש

אופיר כץ: תודה

ינון אזולאי: אופיר, אפשר רק שאלת ביניים? כשלא אפשרתם, הם לא היו קואליציה שהיה לה רוב?      

קריאה: חייבים אותנו

ינון אזולאי: מה זה לא אפשרתם? תנו איזה הסבר

נאור שירי: לא הבנתי, העזרה שלך לתושבי מדינת ישראל תלויה בקואליציה או באופוזיציה? לא הבנתי מה אתה אומר

נאור שירי:  אם אתה באופוזיציה, אז אתה נגד מדינת ישראל?       

קריאות: - - - 

אופיר כץ: ינון, חבר הכנסת אזולאי

נאור שירי: האם העזרה שלך לתושבי מדינת ישראל תלויה בהיותך אופוזיציה או קואליציה?      

אופיר כץ: חבר הכנסת שירי, ינון אזולאי וזאב אלקין

זאב אלקין: שנייה, ינון

אופיר כץ: לא, לא, אין שנייה

אופיר כץ:  נגמר השיח הזה

אופיר כץ:  בבקשה, חבר הכנסת פורר

נאור שירי: למה אתה לא קורא לחבר הכנסת אזולאי?     

זאב אלקין: יש לי תשובה

נאור שירי: כי לרוב הוא בחור מסודר

אופיר כץ: לא, אתה לא בזכות דיבור, זאב

אופיר כץ:  לא, אתה לא עונה לו

זאב אלקין: למה הוא שואל?     

אופיר כץ: אתה לא עונה לו

אופיר כץ:  בבקשה, חבר הכנסת פורר

ינון אזולאי: אני ביקשתי שתענו לי - - -     

אופיר כץ: ינון אזולאי, קריאה ראשונה

זאב אלקין: תשאלו, אנחנו נענה

אופיר כץ: חבר הכנסת פורר, בבקשה

עודד פורר: תודה, חבר הכנסת כץ, שאתה נותן לי את רשות הדיבור מהר יחסית

עודד פורר:  אני צריך לנהל ועדה

עודד פורר:  שתי נקודות קצרות, והראשונה גם בהתייחס לדברים שאמר חבר הכנסת ינון אזולאי

עודד פורר:  אני יכול לתת דוגמה לחקיקה נוספת שהאופוזיציה לא אפשרה, ואני מניח שחבר הכנסת אזולאי יודע, שברגע שכנסת יוצאת לבחירות, יש דבר שנקרא ועדת הסכמות

עודד פורר:  אני מניח שבפעם הבאה שנצא לבחירות, אחרי שתבטלו את בג"ץ, תבטלו גם את ועדת ההסכמות כי לא תצטרכו

עודד פורר:  גם ככה אתם תמשיכו לעשות מה שאתם רוצים

משה טור פז: - - -     

משה סעדה: פורר, היו בחירות

נאור שירי: זה השלב הבא שלך

נאור שירי:  בדיוק

ולדימיר בליאק: אתה צודק, זאת המטרה שלכם

עודד פורר: בעניין הזה אני לא מסכים איתך, חבר הכנסת בליאק

עודד פורר:  הם לא יבטלו בחירות

עודד פורר:  גם בסוריה יש בחירות וגם אצל סדאם חוסיין יש בחירות

עודד פורר:  הכול בסדר

נאור שירי: בדיוק

נאור שירי:  גם באיראן יש

ינון אזולאי: היה לנו כזה שר אוצר, אם אתה זוכר

נאור שירי: תגיד תודה לשר האוצר, שהשאיר לך כלכלה כזאת

אופיר כץ: חברי הכנסת קלנר וינון אזולאי, סעדה, תנו לו לדבר

ולדימיר בליאק: - - - 10 מיליארד שקלים בקופה

אופיר כץ: תנו לחבר הכנסת פורר לדבר, בבקשה

עודד פורר: יש מונח בכנסת שנקרא ועדת הסכמות

עודד פורר:  רק אתמול קיימנו דיון בוועדת העלייה והקליטה על כך שישנם עולים פנסיונרים, שלא יכולים לקבל את הפנסיה שמגיעה להם מרוסיה, והייתה אמור להגיע דרך ביטוח לאומי

עודד פורר:  מצאנו לזה פתרון בממשלה הקודמת, ובחודש ספטמבר הייתה בעיה ונפתרה תקציבית

עודד פורר:  נדרשה ועדת הסכמות, אבל גם כאן, על גבם של הפנסיונרים, לא אפשרתם בוועדת ההסכמות לדון בזה בוועדת העבודה והרווחה, כדי שאנשים יוכלו לקבל את הפנסיה שלהם, כמה מאות שקלים בודדים

עודד פורר:  כשאתה שואל למה צריכים, לפעמים צריכים קואליציה ואופוזיציה, כן, ואופוזיציה צריכה להסכים בוועדת הסכמות

עודד פורר:       לעניין הסעיף עצמו, בסופן של יום, ועדות הכנסת מוחלקות עם סמכויות

עודד פורר:  החלוקה הזאת לא נעשתה רק כדי שלכל אחד יהיה מה לעשות; היא נעשתה כי יש גם עניין של מומחיות

עודד פורר:  יש מומחיות שרוכשת הלשכה המשפטית בתחום והיועצים המשפטיים בתחום, וניהול הוועדה, וידע שעובר מדיון לדיון, ודיונים שהתקיימו ולא התקיימו

עודד פורר:  הסיפור של חוק סדר הדין הפלילי הוא בליבת העשייה של ועדת החוקה, חוק ומשפט, ולכן, העברה של זה לוועדת חוץ וביטחון – זה מין בשאינו מינו

עודד פורר:  זה פשוט לא המקום שזה יהיה שם

עודד פורר:  גם ברמה המקצועית, כדי להוציא מתחת לידיים של הוועדה חוק כמו שצריך, בצורה טובה ומקצועית, צריך שהצוות המקצועי הרלוונטי יטפל בזה

עודד פורר:       לכן, ההעברה שאתם רוצים לעשות מוועדת החוקה, חוק ומשפט לוועדת חוץ וביטחון מעלה גם תהיות ושאלות

עודד פורר:  גם החוק שיצא, כנראה יצא פחות טוב

עודד פורר:  לכן, אנחנו מתנגדים מכל וכל להעברה הזאת, ואני מקווה שתתעשתו, ולא רק בעניין הזה

אופיר כץ: תודה, עודד

ינון אזולאי: דברים יוצאים מן הלב

ינון אזולאי:  תאמין לי, באמת

אופיר כץ: ואליד אל הואשלה, בבקשה

וליד אל-הואשלה: אנחנו נשמח להעביר את הצעת החוק הזאת לוועדת ביטחון הפנים, כי יש לנו ייצוג שם ואנחנו רוצים להשמיע גם את ההערות שלנו בוועדה

וליד אל-הואשלה:  בוועדת חוץ וביטחון אין לנו ייצוג

אופיר כץ: אם כך, מי בעד?     

זאב אלקין: שנייה, התייעצות

מטי צרפתי הרכבי: אני מבקשת התייעצות סיעתית

זאב אלקין: מה זה הדבר הזה?     

מטי צרפתי הרכבי: אדוני היושב-ראש, אני מבקשת התייעצות סיעתית

אופיר כץ: בבקשה, עד 9:26

אופיר כץ: אנחנו עוברים להצבעה

אופיר כץ:  מי בעד ההעברה מוועדת חוקה לוועדת חוץ וביטחון?     

נאור שירי: כולם חברי ועדה? מה קרה, גם לשאול אסור?      

משה טור פז: נועה, כמה קולות יש לכל צד? יש אנשים שהצביעו בלי אישור, לדעתי

שרון ניר: מי חבר ועדה?     

נאור שירי: כולם הרימו יד

נאור שירי:  זאת הצבעה ראשונה, טוב שאנחנו פה כדי לדייק גם את זה

נאור שירי:  מזל שאנחנו פה

נאור שירי:  חברי ועדה – כולם מרימים יד

נאור שירי:  לא

משה טור פז: אני חושב שגם בוועדה לבחירת שופטים - - -     

נאור שירי: כולם ירימו יד

אופיר כץ: חברי ועדה וממלאי מקום, מי בעד?     

אופיר כץ: ההעברה אושרה

זאב אלקין: בואו נצביע לפי שמות, ואז זה יהיה מסודר

משה טור פז: אני מבקש שמית, שמית

אופיר כץ: הליכוד – 5, ש"ס – 2

ולדימיר בליאק: מש"ס הצביעו כרגע שלושה

נאור שירי: אני לא מבין

נאור שירי:  אפשר הצבעה חוזרת?      

אופיר כץ: אולי מישהו מכם הצביע?     

נאור שירי: לא

נאור שירי:  די, די להאשים את האופוזיציה גם בזה

נאור שירי:  אתם לא יודעים להרים את היד בזמן, גם האופוזיציה אשמה בזה

אופיר כץ: בבקשה, אני מתחיל שמית

אופיר כץ:       אופיר כץ – בעד; ביסמוט – בעד; משה סעדה – בעד; אריאל קלנר – בעד; עמית הלוי – בעד; מירב בן ארי – מי מחליף אותה?      

נאור שירי: אני מחליף את מירב, ואני נגד

אופיר כץ: בועז טופורובסקי – מי מחליף אותו? טור פז מחליף

משה טור פז: נגד

אופיר כץ: מתן כהנא – אין להם; זאב אלקין – נגד; ינון אזולאי – בעד; משה ארבל – בעד; שמחה רוטמן

משה סולומון: אני מחליף אותו

משה סולומון:  בעד

אופיר כץ: צביקה פוגל – בעד; שרון ניר – לא נמצאת; ואליד טאהא – ואליד אל הואשלה מחליף אותו

וליד אל-הואשלה: נגד

אופיר כץ: אחמד טיבי – לא נמצא

אופיר כץ:       אם כך, 10 בעד, 4 נגד

אופיר כץ:  ההצעה התקבלה

מטי צרפתי הרכבי: רוויזיה, רוויזיה

ולדימיר בליאק: יש רוויזיה גם על הסעיף הראשון

אופיר כץ: אנחנו עוברים לסעיף הבא בסדר-היום

מטי צרפתי הרכבי: היועצת המשפטית של הוועדה לא ענתה לי, לגבי תיקון התקנון

ארבל אסטרחן: האמת שהתייחסתי לזה בתחילת הדיון

ארבל אסטרחן:  לגבי כל הצעת חוק, תמיד תהיה המלצה של הלשכה המשפטית מה הוועדה המתאימה שבה היא תידון, לפי סמכויות הוועדות, לפי התקדימים, איזו ועדה עסקה בעניינים האלה בעבר

ארבל אסטרחן:       המלצתנו תמיד תהיה להעביר לוועדה המתאימה

ארבל אסטרחן:  לפעמים ההמלצה תהיה חזקה יותר, במובן זה שכבר יש נושא כזה עכשיו על סדר-היום של הוועדה, או רק לאחרונה היה

ארבל אסטרחן:  לפעמים אנחנו נגיד שזאת הוועדה המתאימה, אבל יש גם ועדות אחרות שיכולות לדון

ארבל אסטרחן:  בעיקרון, אנחנו תמיד נגיד מה הוועדה ונמליץ לוועדת הכנסת לנהוג בהתאם

ארבל אסטרחן:       אבל, כמו שאמרתי, זה לא דבר נדיר שוועדת הכנסת או המליאה מחליטות להעביר הצעת חוק לא לוועדה המתאימה לפי התקנון והתקדימים

מטי צרפתי הרכבי: זה לא דורש תיקון תקנון?     

ארבל אסטרחן: לא, זה לא דורש תיקון תקנון

ארבל אסטרחן:  כל הוועדות יכולות לדון למעשה בכל הצעות החוק, וזה לא יהיה פגם בהליך החקיקה רק בשל העובדה שהצעת חוק לא עברה לוועדה

משה טור פז: מתי כן, ארבל? מתי תגידו: זה לא? אני שואל מה הגבול

ולדימיר בליאק: יש איזשהו קו?     

ארבל אסטרחן: אני חושבת שאנחנו כמעט לא נגיד שוועדה מסוימת לא יכולה בשום אופן לדון בהצעת חוק, כי בעיקרון, הליך החקיקה - - -     

מטי צרפתי הרכבי: זאת אומרת, הכול פרוץ

ולדימיר בליאק: אבל אנחנו, כחברי כנסת, הרבה פעמים נפעל לפי ההיגיון

משה טור פז: ארבל, יש נקודה או אין נקודה, שבה את אומרת: זה לא?     

ארבל אסטרחן: יש מקרים שבהם נגיד שיש משהו שהוא מאוד בוטה

ולדימיר בליאק: כמו מה?     

אופיר כץ: לא, לא

אופיר כץ:  אין עכשיו דוגמאות כמו מה

אופיר כץ:  מה זה, הרצאה בייעוץ משפטי?     

ולדימיר בליאק: לא, אבל זה דיון חשוב

אופיר כץ: עלתה שאלה - - -     

ארבל אסטרחן: אני אשלים את המשפט

ארבל אסטרחן:       אם יש הצעת חוק בוועדה, ומגיעה הצעה שמאוד דומה לה, ופתאום רוצים להעביר אותה לוועדה אחרת

ארבל אסטרחן:  אנחנו נגיד שבמקרה כזה, לא סביר ששתי ועדות שונות ידונו באותו נושא

משה טור פז: כי זה יוצר סתירה פנימית?     

ארבל אסטרחן: נכון

אופיר כץ: תודה

אופיר כץ:   
 קביעת סדרי דיון מיוחדים לפי סעיף 98 לתקנון הכנסת בקריאה השנייה והשלישית בהצעות החוק הבאות: 1

אופיר כץ:  הצעת חוק המרכז לגביית קנסות, אגרות והוצאות (תיקון מס' 19 והוראת שעה) (תיקון), התשפ"ג-2023; 2

אופיר כץ:  הצעת חוק ההוצאה לפועל (נגיף הקורונה החדש – תיקון מס' 68 והוראת שעה) (תיקון מס' 2), התשפ"ג-2023; 3

אופיר כץ:  הצעת חוק לתיקון פקודת מס הכנסה (מס' 263), התשפ"ג-2023; 4

אופיר כץ:  הצעת חוק לתיקון פקודת בתי הסוהר (מס' 60 והוראת שעה), התשפ"ג-2023;         

זאב אלקין: אדוני היושב-ראש, אפשר להביא את החוקים? איך אתה רוצה שנדון בזה כשהחוקים לא לפנינו?     

מטי צרפתי הרכבי: למה אין טאבלטים?     

אופיר כץ: סדר-היום

זאב אלקין: החוקים עצמם

אופיר כץ: נעביר לכם עכשיו את החוקים, ושלחתי אותם גם אתמול

ולדימיר בליאק: לא ראוי להעביר אותם לפני?     

זאב אלקין: הם צריכים להיות מונחים על השולחן

זאב אלקין:  צריך לדעת כמה הסתייגויות יש לחוק

זאב אלקין:  צריך את החוקים עצמם

אופיר כץ: את החוקים אתם מכירים, הגשתי אותם אתמול

אופיר כץ:  הגשתם על החוקים האלה הסתייגויות, אתם מכירים אותם טוב מאוד

זאב אלקין: ההסתייגויות הוגשו בוועדה אחרת, סליחה

זאב אלקין:  יש בעיה להניח את החוקים על שולחנם של חברי הכנסת?     

אופיר כץ: 1

אופיר כץ:  הצעת חוק המרכז לגביית קנסות, אגרות והוצאות (תיקון מס' 19 והוראת שעה) (תיקון), התשפ"ג-2023; 2

אופיר כץ:  הצעת חוק ההוצאה לפועל (נגיף הקורונה החדש – תיקון מס' 68 והוראת שעה) (תיקון מס' 2), התשפ"ג-2023; 3

אופיר כץ:  הצעת חוק לתיקון פקודת מס הכנסה (מס' 263), התשפ"ג-2023;     

זאב אלקין: אתה יודע על מה זה, אופיר?     

ולדימיר בליאק: אדוני היושב-ראש, אני מכיר את פקודת מס הכנסה באופן יחסי לא רע

ולדימיר בליאק:  אני לא יודע מה זה תיקון 263

ולדימיר בליאק:   4

ולדימיר בליאק:  הצעת חוק לתיקון פקודת בתי הסוהר (מס' 60 והוראת שעה), התשפ"ג-2023;     

זאב אלקין: איך אתם רוצים שנדון בלי - - -     

מטי צרפתי הרכבי: אפשר התייעצות סיעתית?     

זאב אלקין: על העברה מוועדה לוועדה שמתם נוסח חוק על השולחן

זאב אלקין:  על סעיף 98 אנחנו בלי פונץ'-בננה על השולחן? למה? למה?     

אופיר כץ: זאב, זה פורסם לכם מאתמול, ואתה יודע בדיוק איזה חוקים אתה - - -     

זאב אלקין: מה זה קשור? אני מגיע לדיון בוועדה, החוקים האלה צריכים להיות על השולחן

אופיר כץ: ההיתממות הזאת עכשיו מאוד מאוד מיותרת, ועם זאת, מחלקים לכם את זה עכשיו

מטי צרפתי הרכבי: עכשיו גם אין טאבלט

משה טור פז: אופיר, אני ממלא מקום בוועדה ואין לי מושג מה זה

ולדימיר בליאק: בואו נעשה הפסקה של רבע שעה ונחלק את החוקים

זאב אלקין: עד שישימו את זה על השולחן

אופיר כץ: מביאים לכם, ובינתיים אני מסביר

אופיר כץ:      יש מספר חוקים של הוראות שעה – זאב, אתה מכיר את זה היטב, במיוחד בשנה וחצי האחרונות

אופיר כץ:  מדובר באותם חוקים שדי חוזרים לאורך כל הכנסות

אופיר כץ:  לאורך הכנסות היה נהוג לאפשר סעיף 98 ביחס להוראת שעה, בשל מועד הפקיעה שלהם

זאב אלקין: לא

זאב אלקין:  זה הגיע קרוב למועד הפקיעה

אופיר כץ: הפקיעה, לאחר שהם הוארכו כבר בשל הבחירות, תהיה ביום 15

אופיר כץ: 2, בשבוע הבא

זאב אלקין: יש עוד זמן, למה היום?     

אופיר כץ: לכן זה דחוף, ומהווה מקרה שמצדיק את חשיבות - - -     

זאב אלקין: מה זה דחוף היום? יש עוד זמן

ולדימיר בליאק: חבר הכנסת אלקין נמצא פה 15 שנה, אני שנתיים

ולדימיר בליאק:  אני לא מכיר את זה

אופיר כץ: אני נתתי לכם לדבר, אתם לא נותנים לי

אופיר כץ:  אני מתחיל עכשיו בקריאות

זאב אלקין: אני שואל

אופיר כץ: לא

אופיר כץ:  אחרי שאני אסיים, תשאל

אופיר כץ:  אל תפריע לי

יוראי להב-הרצנו: אגב, דע לך אופיר

אופיר כץ: לא, לא

אופיר כץ:  אני מסיים ואחרי זה יש לכם זכות דיבור ושאלות

יוראי להב-הרצנו: רק הערת ביניים

אופיר כץ: לא, אי-אפשר

אופיר כץ:  לא הערת ביניים

אופיר כץ:  הפקיעה, לאחר שהם הוארכו בשל הבחירות, תהיה ביום ה-15

אופיר כץ: 2 ולכן זה דחוף, ומהווה מקרה שמצדיק את השימוש בסעיף 98

אופיר כץ:       בכנסת הקודמת התקבלה החלטה לגבי כל הוראות השעה, שיחול עליהן סעיף 98 לקיצור זמן הדיון

אופיר כץ:  אני מביא היום ארבע הצעות חוק, שהן הוראת שעה והן קצרות מאוד – סעיף אחד או שניים – ולכן אין סיבה לריבוי הסתייגויות ביחס אליהן, ולדיון ארוך

אופיר כץ:       אני לא קובע שעת הצבעה

אופיר כץ:  על מספר ההצבעות אנחנו נגיע להסכמות, כמו שהגעתי להסכמות אתמול עם האופוזיציה, כמה אני מביא היום, וכמו שגם אתה דיברת איתי, זאב, ואמרת לי שיותר מחמישה זה מוגזם

אופיר כץ:  לגבי המליאה דיברתי עם מירב, וגם זה היה בשיח איתכם

אופיר כץ:  על מספר ההצבעות נגיע להסכמות, ואני רק מחיל עליהן זמן דיון שהוא בהלימה עם ההסתייגויות, מספר הסעיפים הקצרצר של הצעת החוק והדחיפות

אופיר כץ:  כל ההצעות קצרות, ולא נראה שיש חוסר הסכמה לגביהן

אופיר כץ:   במקור חשבתי שאפשר להסתפק בשעתיים מקסימום לכל אחת, אבל כדי להיות הוגן מספיק, אני אאפשר 11 שעות לגבי כולן, כך ש-3 הצעות יהיו 3 שעות, ולהצעה הקצרה ביותר, שיש לה מעט הסתייגויות – המרכז לגביית קנסות – שעתיים

זאב אלקין: מעט הסתייגויות זאת סיבה לא להפעיל 98

אופיר כץ: לא, זה בין

זאב אלקין: כשאנחנו הבאנו פגי תוקף היה שעתיים?     

אופיר כץ: ככל שתהיינה הוראות שעה נוספות, איאלץ להביא אותן בהמשך מאותם טעמים

ינון אזולאי: אלקין, באנו לשנות

אופיר כץ: אתם הבאתם - - -     

זאב אלקין: היו שעתיים?     

אופיר כץ: יש לי את כל הרשימה

זאב אלקין: היו שעתיים? היו שעתיים?      

אופיר כץ: אני עונה לך, אתה חסר סבלנות

אופיר כץ:  אני לא יודע מה קורה למחנה הממלכתי

אופיר כץ:  גם אתמול ראינו חוסר סבלנות והתבטאויות לא ראויות

משה טור פז: זה כי פוגעים בממלכתיות במדינה

ולדימיר בליאק: הממלכתיות מתה

אופיר כץ: דיברנו, וחלק ממה שאמרת קיבלתי

אופיר כץ:  אמרת שאי-אפשר להביא שמונה, וגם היועצת המשפטית אמרה לי שזה יותר מדי, וקיבלתי את זה

אופיר כץ:  אבל זה שאתה אומר כל הזמן: אנחנו הבאנו חמש, אתם תביאו חמש; אנחנו עשינו רק שעתיים - - -     

זאב אלקין: שלוש

זאב אלקין:  לא עשינו שעתיים

אופיר כץ: אתם לא קובעים פה את הכול

אופיר כץ:  אתם, ששברתם כל מוסכמה שהייתה פה - - -     

זאב אלקין: אתם מסתמכים על התקדים שלנו

משה טור פז: כדי ליצור תקדים

אופיר כץ: זאב, אתם לא המדד, שכל הכנסות אחריכם צריכות כך לפעול

אופיר כץ:  לא, אתם לא קובעים את הכול

אופיר כץ:  עשיתם מה שעשיתם, וזה לא מונע מאיתנו לעשות, אבל אתם לא המספר שקובע ומחנך את כל העולם איך לעשות

זאב אלקין: למה לא חמש דקות?      

אופיר כץ: כמו שאתה קבעת שעתיים וחצי - - -     

זאב אלקין: אפשר חמש דקות

אופיר כץ: לא, אני רוצה להיות הוגן

משה טור פז: אולי תנסו דווקא להעלות סטנדרטים ולא להוריד?     

אופיר כץ: אפשרתי שעתיים בשביל להיות הוגן יותר

אופיר כץ:  אלה חוקים עם שני סעיפים, וגם יש הסכמה עליהם

אופיר כץ:  אמרתי שאני אתן שלוש שעות כדי להיות הוגן

זאב אלקין: איך אתה יודע שיש הסכמה עליהם?     

אופיר כץ: כי ראיתי את ההצבעה שלכם בקריאה הראשונה

זאב אלקין: סליחה, אי-אפשר לשנות הצבעה מקריאה ראשונה לשנייה?     

אופיר כץ: אפשר

זאב אלקין: למה אתה קובע לנו?     

אופיר כץ: אני לא קובע

אופיר כץ:  גם השיח שלי איתכם לגבי כיצד להביא את זה למליאה וכיצד להביא את זה לפה – זה היה גם איתך – אני חושב שכן התחשבתי במה שאמרתם, אבל אני לא חייב לקבל את כל מה שאתה אומר, כאילו אנחנו עשינו א', גם אתם חייבים לעשות א'

אופיר כץ:  מצטער, אבל זה לא עובד כך

אופיר כץ:       שלום, איחרת

אופיר כץ:  אתה לא תחסר לשמחה עכשיו?      

גלעד קריב: התפללתי פעמיים שחרית

אופיר כץ: שמחה יסתדר בלעדיך?     

גלעד קריב: עשיתי שם כזה רעש - - -     

אופיר כץ: לעוד שעה וחצי, אתה אומר

משה טור פז: יציאתו של צדיק עושה רושם

אופיר כץ: פה לא עושים רעש

גלעד קריב: אני יודע תמיד להוציא את עצמי שנייה לפני שרוטמן מוציא אותי

גלעד קריב:  שירי, תלמד ממני

נאור שירי: אני לא מסוגל

אופיר כץ: אני רואה שלא נרשמו בקשות דיבור

נאור שירי: בדיחה

זאב אלקין: אנחנו פשוט מחכים לחוקים כדי להבין על מה אנחנו מדברים

אופיר כץ: יוראי להב הרצנו, בבקשה

זאב אלקין: אגב, מתי החוקים מגיעים, אדוני היושב-ראש?     

אופיר כץ: עכשיו, עכשיו

אופיר כץ:  בבקשה, יוראי

זאב אלקין: איך נדבר בלי חוקים ביד?     

יוראי להב-הרצנו: אני בוחר להעלות את זה כאן כי זה ועד הבית, ואתה עומד בראש

זאב אלקין: שנייה, לפני זה

זאב אלקין:  ההצעה שאתה מציע, אפשר אותה כתובה או משהו? הרי זאת טיוטת החלטה שאתה רוצה שנצביע עליה

אופיר כץ: כן

אופיר כץ:  תסתכל על סדר-היום, הראשון זה הצעת החוק למרכז לגביית קנסות, אגרות והוצאות

אופיר כץ:  היא מסמיכה את שר המשפטים לאשר למרכז לגביית קנסות, אגרות והוצאות לגבות חוב בגין אי-תשלום קנס לרשות מקומית – לזה שעתיים

זאב אלקין: עד שעתיים, או תהיה שעת הצבעה קבועה?     

אופיר כץ: אמרתם שאתם לא רוצים שעת הצבעה קבועה

זאב אלקין: לא רוצים שעת הצבעה קבועה

אופיר כץ: בסדר, אני לא קובע שעת הצבעה

אופיר כץ:  גם אמרתם שאתם לא מוכנים, אז ירדתי מזה

אופיר כץ:       רק שנייה, הוא צודק

אופיר כץ:  אני צריך להגיד לכל חוק כמה שעות

אופיר כץ:  הסעיף השני: הצעת חוק ההוצאה לפועל (נגיף הקורונה)

אופיר כץ:  זה לגבי אנשים שחייבים – שלוש שעות

אופיר כץ:       הסעיף השלישי – הצעת חוק לתיקון פקודת מס הכנסה, מה שהצבענו במליאה עם החלפנים

אופיר כץ:  גם אתם הבאתם את זה, לגבי דיווח של מעל 50 אלף שקלים – שלוש שעות

מטי צרפתי הרכבי: בוועדת מיזמים ציבוריים

זאב אלקין: זה הדיווח לרשויות המס?     

אופיר כץ: כן

זאב אלקין: ואם לא עומדים בו, אפשר להתמנות לשר או לא, לפי החוק? אני לא זוכר

אופיר כץ: הסעיף הרביעי – טיוטת חוק לתיקון פקודת בתי הסוהר (מס' 60 והוראת שעה) – זה מנגנון שחרור מינהלי על תקן הכליאה, מרחב מחייה – 3 שעות

גלעד קריב: לפנות מקום ל - - - בהפגנות

אופיר כץ: אתה לא צריך להגיד את זה

גלעד קריב: צריך לפנות

אופיר כץ: על ארבעת החוקים האלה יש הצבעה שמית אחת לקואליציה ואחת לאופוזיציה

זאב אלקין: הצבעה שמית אחת?      

אופיר כץ: בדיוק, בדיוק כפי שאתם עשיתם

זאב אלקין: שעתיים זה גם בדיוק? שעתיים זה גם בדיוק?      

שרון ניר: צביקה, אם יעצרו אותי, בעלי יחנוק אותך

שרון ניר:  מתעסק עם בעלי, שמכיר אותך טוב, יודע איפה אתה גר

אופיר כץ: בבקשה, חבר הכנסת יוראי

זאב אלקין: לא, להבין עוד על ההסדר

זאב אלקין:  האופוזיציה יכולה, מבחינת הסידור של הדוברים, לעשות את זה כהבנתה, נכון? כשמפעילים 98, תמיד נותנים חופש לאופוזיציה לא ללכת לפי סדר ההסתייגויות, אלא לחלק את הזמן כאוות נפשה

ארבל אסטרחן: גם שלא הגיש הסתייגות?     

זאב אלקין: לא, מי שהגישו הסתייגויות, אבל החלוקה תמיד חופשית בתוך הסיעות

אופיר כץ: אבל זאת לא חובה

זאב אלקין: אני מנסה להבין מה ההצעה שמובאת לפה

אופיר כץ: אני לא רוצה לקבוע את זה עכשיו

זאב אלקין: אבל זה חלק מסדרי דיון

אופיר כץ: בסדר

אופיר כץ:  מירב נכנסה

אופיר כץ:  אני לא צריך לקבוע את זה עכשיו

ארבל אסטרחן: - - -     

אופיר כץ: אני רוצה להשאיר את זה אחרי - - -     

זאב אלקין: אני מנסה להבין מה ההצעה

זאב אלקין:  אלה סדרי דיון, זה חלק מסדרי דיון

אופיר כץ: אני לא חייב לכתוב את זה

זאב אלקין: אתה רוצה שנצביע על סדרי דיון

אופיר כץ: טוב, בסדר

אופיר כץ:  קיבלתי

זאב אלקין: זאת אומרת, המסתייגים יחלקו את זמן ההסתייגויות ביניהם, במסגרת הסכמות שיהיו בין הסיעות ובתוך הסיעות

דן מרזוק: כן

דן מרזוק:  אתם תעבירו אלינו רשימת דוברים על פי מסגרת הזמן שקובעת הוועדה

זאב אלקין: נעביר לכם את רשימת הדוברים כפי שמקובל

גלעד קריב: אופיר, זה במסגרת 98?     

אופיר כץ: כן

גלעד קריב: זאת ההצעה שלכם ל-98?     

זאב אלקין: כן, זאת ההצעה

אופיר כץ: בבקשה, חבר הכנסת יוראי להב הרצנו

יוראי להב-הרצנו: אדוני, לפני שאני אתייחס לסעיף הרלוונטי - - -     

נאור שירי: מירב, את מצביעה במקומי עכשיו?     

מירב בן ארי: כן, כן

זאב אלקין: - - - מה זה מפריע לך?     

נאור שירי: הייתה לי התלבטות אם ללכת לחוקה, כי תהיה לי שם דקה וחצי בממוצע עד ש – אני לא יודע אם יפתחו לי בכלל את הדלת

גלעד קריב: יפתחו, יפתחו

גלעד קריב:  חשוב

מירב בן ארי: היית כבר בחוקה?     

נאור שירי: לא

גלעד קריב: הנוכחות שלך משרה רוגע על הדיון

גלעד קריב:  תיגש לחוקה

נאור שירי: ממש

גלעד קריב: תתרום מהשלווה הפנימית שלך

אופיר כץ: אני לא מבין איך הם מנהלים אותך, נאור

אופיר כץ:  מה זה?     

נאור שירי: יש לי מנכ"לית אחת בחיים

זאב אלקין: ארבל, יחסית  לרמת השתיקה שהשיגו היום מצביקה פוגל, זה כלום

משה טור פז: אני חושב שכל עוד צביקה פוגל שותק, העולם נעצר

גלעד קריב: אתם לא הבנתם, צביקה מחשב את גודל התאים לנבחרי הציבור, בסדר? יש דילמה האם נבחר ציבור יקבל 5 מטר רבוע או 3

גלעד קריב:  יכול להיות שמגיע לו פחות, כשאנחנו נפנה את כל האסירים המסוכנים

גלעד קריב:  דרך אגב, אומרים שמה שבג"ץ פינה במתקן המסתננים - - -     

זאב אלקין: חבר הכנסת קריב, בהקשר הזה, פעם נשיא אוקראינה המכהן, שביקר במקום מסוים, רצה לבדוק את תנאי הכליאה של אחת מהמתנגדות הגדולות שלו, שהייתה כלואה שם

זאב אלקין:  שאלו אותו: למה זה מעניין אותך? הוא אמר: זה הדבר הכי חשוב, כי פעם אני אזדקק לתנאים

אופיר כץ: זאב-זאב

נאור שירי: יושב-ראש הוועדה, אני יכול לקבל את זכות הדיבור, בבקשה?     

אופיר כץ: לא, מכיוון שיוראי להב הרצנו בזכות דיבור

נאור שירי: הוא יכול להחליף אותי, אם הוא יסכים? להחליף אותי בזכות דיבור

אופיר כץ: למה?     

נאור שירי: - - -     

משה טור פז: הוא צריך ללכת לחוקה

גלעד קריב: סליחה, העניין הזה מצריך התייעצות סיעתית

גלעד קריב:  קח חמש דקות, נתייעץ אם אתה יכול ללכת עכשיו

אופיר כץ: חבר הכנסת שירי, בבקשה

נאור שירי: תודה רבה, קודם כול, שהסכמת שאני אחליף עם יוראי

נאור שירי:  תודה, יוראי, אני יודע שזה היה בדמך

נאור שירי:  בכלל, אתה מרגיש שכבר יותר מדי זמן אתה יושב, אז זאת שאלה איך הגעת בכלל למצב שאתה - - -     

יוראי להב-הרצנו: על זה אני רוצה לדבר

נאור שירי: אני לא מבין כל כך למה אנחנו צריכים להגיע לדיון הזה כל כך מהר

נאור שירי:  אם יש כל כך הרבה הסכמות, והרי אמרת בעצמך שיש הסכמות, למה אנחנו צריכים בכלל לתת 98 על זה? זאת שאלה שלא תקבל תשובה

נאור שירי:       דבר נוסף, אני רוצה לברך את שובו של חבר הכנסת ארבל לכנסת ישראל

גלעד קריב: הוא גמר לכתוב חוקי יסוד

אופיר כץ: גלעד קריב, לא להפריע

אופיר כץ:  שאף אחד לא יפריע

נאור שירי: אני קיבלתי הסבר איך אתה בוועדה, ובאמת שאלתי

נאור שירי:  ברוך הבא

נאור שירי:  דע לך, בראיון הראשון שלי שאלו אותי איזה חבר כנסת מהאופוזיציה אני הכי מחבב ומעריך, ואתה היית הבחירה שלי

נאור שירי:  כמובן, שיניתי אותה כי אז הגשת את חוקי דרעי, אבל זה כבר שלך

משה טור פז: יש מאבד עולמו בשעה אחת, ויש קונה עולמו בשעה אחת

אופיר כץ: שירי, אתה מתקדם?     

נאור שירי: כן

נאור שירי:  אני רוצה להגיד קודם כול לעליזה, את מלחיצה לא רק אותו, את מלחיצה גם אותי

נאור שירי:  אני אומר

נאור שירי:  בכל פעם שאת קמה, עליזה, אני כאילו נכנס לכוננות פ' פלוס 1

יוראי להב-הרצנו: עליזה דווקא מרגיעה אותי

גלעד קריב: אופיר, הרבה יותר נחמד אצלך מוועדת חוקה

נאור שירי: חד- משמעית

גלעד קריב: אני משבח אותך

אופיר כץ: אני אגיד לו שהברזת לו

גלעד קריב: למי? לשמחה?     

גלעד קריב: 	צעקותיי מהדהדות באוזניו

גלעד קריב:  הוא מתעורר בלילה, רואה גלעד קריב

נאור שירי: אני אסיים את הדברים שלי בסעיף הזה, ואני אשמח להרחיב על סעיף ד'

נאור שירי:  אני מניח שיהיה לנו קצת יותר זמן לדבר על זה, יושב-ראש הוועדה

נאור שירי:  תהיה יותר ליברלי

אופיר כץ: זה דיון נפרד

אופיר כץ:  יש לנו זמן עד שזה יגיע, זה בסדר

אופיר כץ:  יוראי, בבקשה

יוראי להב-הרצנו: אדוני, לפני שאני אתייחס לגופו של עניין, חשוב לי להעלות את זה פה, כי אתה יושב-ראש ועד הבית, וזה ועד הבית של הבניין

יוראי להב-הרצנו:  מה שקורה בוועדת חוקה הוא חריג

יוראי להב-הרצנו:  חברי כנסת מהאופוזיציה נזרקים החוצה פעם אחר פעם אחר פעם אחר פעם, ונפגעת באופן דרמטי הזכות שלנו להשתתף בדיונים, לייצג את הציבור שלנו, ולמלא את השליחות שבשבילה הגענו לבית הזה

יוראי להב-הרצנו:       זאת מדיניות שאומנם מופעלת כלפי כל חברי האופוזיציה, אבל אני מרגיש שכלפיי היא מופעלת בצורה דרמטית ואקססיבית פעם אחר פעם

יוראי להב-הרצנו:  חברת הכנסת ברביבאי ואני נזרקנו היום החוצה, רק כי ביקשנו לקבל נוסח שעל בסיסו מתקיים הדיון

יוראי להב-הרצנו:  שמנהל הוועדה לא הצליח למצוא אותו בטאבלט, ביקשנו שיביאו לנו את זה בדפוס – נזרקנו החוצה

יוראי להב-הרצנו:  בתחילת השבוע, בזמן שאני ברשות דיבור, קטע אותי יושב-הראש, הכתיב לי להתנצל על דברים שאמרתי בזמן רשות הדיבור שלי

יוראי להב-הרצנו:  השתמשתי במילה עבריינים לגבי מי שמוביל את ההפיכה המשטרית – נזרקתי החוצה כי סירבתי לומר את ההכתבה, את ההתנצלות שדרש ממני היושב-ראש

גלעד קריב: מי? ניסים ואטורי?     

יוראי להב-הרצנו: לא, זה קרה במליאה

יוראי להב-הרצנו:  אני מדבר על ועדת חוקה

יוראי להב-הרצנו:  אני לא יודע – זה מופעל, כמו שאמרתי, כלפי כל חברי האופוזיציה

יוראי להב-הרצנו:  כנראה יש משהו אישי נגדי, אני לא יודע למה

יוראי להב-הרצנו:  אני לא יודע מה יש לשמחה רוטמן נגדי באופן אישי, אבל הנוכחות שלי מעצבנת אותו

יוראי להב-הרצנו:  הוא לא מסוגל לשמוע אותי פוצה פה, וכל מילה שאני אומר מובילה לקריאה

יוראי להב-הרצנו:  פשוט בלתי נסבל

יוראי להב-הרצנו:  זה פוגע, אדוני יושב-הראש, ביכולת שלי לדבר, לייצג את הציבור ששלח אותי, במיוחד על רקע העובדה שהקהילה שאני מייצג בבית הזה נמצאת תחת איום מפורש

יוראי להב-הרצנו:  הנוער שלנו בסיכון, הזכויות שלנו בסיכון, החופש שלנו בסיכון, החיים שלנו בסיכון, ועצם העובדה שבוועדה שדנה בחוקים שהם חוקי יסוד, לי לא מתאפשר לומר את הדברים האלה, ואני צריך להגיע לכאן, לוועד הבית של הבניין, כדי לזעוק את זעקתי, היא לא תקינה

יוראי להב-הרצנו:       אני מבקש גם את ההתייחסות של היועצת המשפטית לכנסת, גם את ההתייחסות שלך

יוראי להב-הרצנו:  אתה, אדוני, אמור להבטיח שבכל ועדות הבית יש לנו יכולת לומר את שלנו בלי לחשוש, ללא מורא, כי לשם כך התכנסנו פה

יוראי להב-הרצנו:  זאת המשמעות של פרלמנט – פארלה

אופיר כץ: תודה

אופיר כץ:  חברת הכנסת דבי ביטון – לא נמצאת; חבר הכנסת ולדימיר בליאק – יצא

אופיר כץ:  חבר הכנסת משה טור פז, בבקשה

משה טור פז: השאלה שלי היא גם אליך, יושב-הראש, אבל גם לייעוץ המשפטי

משה טור פז:  הטיעון שנשמע פה על הפעלת סעיף 98 הוא בעצם טיעון של זמן, שאומר: 15 בפברואר זה זמן פקיעה של שבעה-שמונה חוקים

משה טור פז:  אני רוצה לשאול, לצד הזמן שבעצם מונה 90 יום מהשבעת הכנסת, יש פה גם שאלה של מידתיות של ניצול הזמן בזמן הזה

משה טור פז:  כלומר, אני חושב שהפעלת סעיף 98 צריכה להיות מוצא אחרון – שמענו את זה ממך, היועצת המשפטית, כמה פעמים

משה טור פז:  רק כאשר באמת כלו כל הקיצין והכנסת מיצתה את הזמן שלה באופן אחר

משה טור פז:       כבר כמה שבועות, סליחה על הביטוי, אנחנו מבזבזים את הזמן שלנו, של הכנסת, על חוקים שכל מטרתם היא להעביר סמכות משר אחד לשר שני

משה טור פז:  הקדשנו זמן – אני כבר לא זוכר כמה שעות – להצעת חוק, שעסקה בשם של משרד, ועוד כל מיני דוגמאות כאלה

משה טור פז:       אני שואל ברצינות, האם יש מידתיות בהפעלת סעיף 98, כשאין מידתיות בתהליכי החקיקה ובסדרי העדיפויות שלהם? בכל סדר-היום שלנו יש ארבעה חוקים, ועל פניהם אני לא כופר בחשיבות שלהם

משה טור פז:  לנו, כמחוקקים, גם באופוזיציה, מאוד חשוב שהם יעברו – גם פקודת בתי הסוהר

משה טור פז:  כמו שאמר פה חבר הכנסת קריב, כנראה נצטרך אותם יותר בזמן הקרוב

משה טור פז:       אני שואל ברצינות, האם באמת סעיף 98 הוא מידתי, כאשר החקיקה לא מידתית? כאשר החקיקה עצמה היא סוג של בזבוז זמן

משה טור פז:  האם על זה נולד סעיף 98, והאם לא היה נכון להקדיש - - - מסדרי העדיפויות של הכנסת? גם דחינו את החקיקה הפרטית למקסימום – דיברנו על זה בנשיאות – למקסימום שבוועדות של הכנסות האחרונות

אופיר כץ: 	טור פז, אם אני לא מפעיל את זה ואנחנו לא מספיקים, פג התוקף של החוקים

משה טור פז: הבנתי, אבל אני שואל אותך למה דחינו את החקיקה הפרטית, והכנסנו חקיקה אחרת שהיא ביזארית, תסלח לי, במידה רבה

משה טור פז:  לקרוא למשרד לביטחון לאומי – המשרד זה מורשת לביטחון לאומי – אני כבר לא זוכר את הסעיף

משה טור פז:  מצד שני, לא עסקנו בחוקים החשובים, אז עכשיו נזכרים, שבוע לפני?     

אופיר כץ: תודה

אופיר כץ:  חברת הכנסת מטי צרפתי

מטי צרפתי הרכבי: אני רוצה לומר שהסבירה עורכת הדין ארבל, שבעצם כל ועדה יכולה לדון בכל חוק, למרות שזה לא במהות העיסוק שלה

מטי צרפתי הרכבי:  אני חושבת שיש גם שאלה בכמה מקרים זה קורה

מטי צרפתי הרכבי:  כשזה קורה שוב ושוב ושוב, יש איזושהי מידת סבירות – מילה שאסור לומר בבית הזה – כמה פעמים משתמשים בפרקטיקה הזאת

מטי צרפתי הרכבי:      כמו שאמרתי, אני חברה בוועדה שנקראת מיזמים ציבוריים

מטי צרפתי הרכבי:  במיזמים ציבוריים דנו אתמול בחוק פקודת מס הכנסה של החלפנים

מטי צרפתי הרכבי:  שאלתי למה דנים בזה בוועדת מיזמים ציבוריים ולא בוועדת כספים, וקיבלתי תשובה שלא ממש סיפקה אותי

מטי צרפתי הרכבי:  ובכל זאת, המשכנו ודנו

מטי צרפתי הרכבי:       אני רוצה לשבח את היושב-ראש אוהד טל, ולומר שהדיון היה מאוד ענייני ומאוד מהותי

מטי צרפתי הרכבי:  היו שם נציגים מרשות המסים, ודנו במשך שעה וחצי באמת דיון ענייני, בנועם הליכות ובתרבות שיח

מטי צרפתי הרכבי:  דקה לפני ההצבעה נשלח ווטסאפ, הגיעו כל החברים של הוועדה והצביעו בעד, כמובן, כשהם לא היו נוכחים בדיון

מטי צרפתי הרכבי:  כנראה, זה הנוהל התקין

מטי צרפתי הרכבי:       למדנו אתמול שהחוק של החלפנים – פקודת מס הכנסה – זה חוק שחוקק ב-2013, ולקח חמש שנים להתקין את התקנות

מטי צרפתי הרכבי:  כשנמצאו התקנות, רשות המסים הייתה צריכה לדווח פעמיים בשנה לממשלה על מימוש החוק הזה, ובפועל לא נעשה דיווח

מטי צרפתי הרכבי:  ערב קודם, שלשום, הגיע איזשהו דיווח שלא כלל תשלומים, כלומר הכול היה מאוד מאוד שגוי

מטי צרפתי הרכבי:  הגשנו הסתייגויות, כמובן, וההצעה שהצעתי במסגרת ההסתייגויות היא שניתן עוד שנה אורכה לפני שאנחנו קובעים את זה באופן קבוע

מטי צרפתי הרכבי:  מצאנו גם שיש עוד סייגים בתוך החוק, ונכון היה אולי לבחון תיקון שלו

מטי צרפתי הרכבי:  גם חשבנו שמאחר ולקח חמש שנים להתקין תקנות ושלוש שנים לתת דיווח, הצענו שנה תוספת

מטי צרפתי הרכבי:  כמו שאמרתי, אחרי הווטסאפ כולם הגיעו והצביעו בעד, אבל אני חושבת באמת שאם אנחנו מנסים לעשות משהו מהותי, סעיף 3 בסעיף ג' – לקוי

אופיר כץ: תודה

אופיר כץ:  חבר הכנסת אלקין, בבקשה

זאב אלקין: תודה רבה, אדוני היושב-ראש, קודם כול, אני רוצה להודות לך על זה ששמת חוקים על השולחן

זאב אלקין:  אני לפחות קיבלתי, אני לא יודע מה לגבי שאר חברי הכנסת

זאב אלקין:  זה עוזר להבין על מה אנחנו מדברים

אופיר כץ: מחלקים, מחלקים

מטי צרפתי הרכבי: אני לא קיבלתי

זאב אלקין: תבקשי

זאב אלקין:  הינה, ביקשתי – קיבלתי

זאב אלקין:  אני מציע שתבקשי, חשוב לדעת

אופיר כץ: לא, לא

אופיר כץ:  מחלקים לכולם, לא צריך לבקש

זאב אלקין: לגבי הסוגיה שאנחנו דנים בה, יש לי כמה הערות

זאב אלקין:  אחת, אתה צודק

זאב אלקין:  כשממש מגיע כבר פג תוקף ואין בררה, הנוהג פה הוא להפעיל סדרי דיון 98

זאב אלקין:  אנחנו עוד לא שם השבוע, כי יש עוד יותר משבוע

זאב אלקין:  זה נגמר ביום רביעי הבא בחצות

זאב אלקין:  לכן, לא הייתה שום סיבה פה להגיע לסדרי דיון, ובטח לא לכאלה

אופיר כץ: גם אם אני עושה רביעי, שני ושלישי, אני לא מספיק אם אני לא עושה 98

גלעד קריב: אז תפעיל את סעיף 98 על אחד, לא על ארבעה

זאב אלקין: חלק מהחוקים שמונחים פה, כמות הזמן שיש שם בהסתייגויות מראש לא כזאת גדולה

זאב אלקין:  יש שבע-שמונה שעות, ויכולנו לקיים דיון כסדרו, בלי הפעלה של 98

זאב אלקין:  אין שום סכנה לפגי תוקף

זאב אלקין:  אני מעיר את זה פה לפרוטוקול

זאב אלקין:  ברור שאפשר לעשות 98 על כל מה שרוצים ובכמויות

זאב אלקין:  אפשר לבוא בכל שבוע - - -     

אופיר כץ: גם כשלכם היה פגי תוקף, עשיתם בדיוק את אותה פעולה

משה טור פז: אבל לא בזבזנו את הזמן על חוקים מיותרים

אופיר כץ: הפעלתם 98 בגלל שבזבזתם את הזמן על חוקים אחרים

גלעד קריב: על חוקים אחרים, ולא על שינוי שמות של משרדים והעברת תחומי אחריות

אופיר כץ: למה הבאתם את זה שבוע לפני, בדיוק אותו הדבר? למה הבאתם את ה-98 בדיוק שבוע לפני, כמו שאנחנו עושים?     

גלעד קריב: די, נו

גלעד קריב:  אין עכשיו חקיקה - - -     

אופיר כץ: אנחנו מפריעים עכשיו לחבר הכנסת אלקין

אופיר כץ:  בבקשה

זאב אלקין: זאת הערה אחת, והיה אפשר לפחות על חלק מהחוקים לא להפעיל 98, או לא להפעיל 98 של שלוש שעות

זאב אלקין:       דבר שני, אני מבין שיש לחץ של פגי תוקף, אבל אני מבין שיש כוונה להביא דברים ביום שני, שלא קשורים לפגי תוקף, כמו הרפורמה, למשל, ודברים אחרים

זאב אלקין:  זה קצת לא מסתדר כי אם יש לחץ, נעביר קודם פגי תוקף

אופיר כץ: גם ביום שני יגיעו פגי תוקף

זאב אלקין: אני מבין שגם, אבל מה ההיגיון להפעיל 98 בכזאת כמות, על כמות כזאת של חוקים? אתה אומר: אין לי זמן, עד שזה פג תוקף

זאב אלקין:  אם אין זמן, קודם מעבירים פגי תוקף, ואחרי שנסיים עם כל פגי התוקף נתעסק עם דברים אחרים

אופיר כץ: זאב, כל מה שאתה אומר, למה אתם עשיתם בדיוק את מה שאנחנו עושים באותם לוחות זמנים, ועם חוק אחד יותר?      

גלעד קריב: הינה, אנחנו עומדים ומתנצלים

גלעד קריב:  עכשיו רוצים לתקן את המהלכים בבית הזה או לא?     

אופיר כץ: גם אני אתנצל ביום חמישי

גלעד קריב: ממש

זאב אלקין: אני מגיע לעוד נקודה

זאב אלקין:  אם כל טענתך היא, שאתם עושים מה שאנחנו עשינו, שים לב שפה אתה לא עושה מה שאנחנו עשינו, כי אתה לוקח חוק אחד ונותן בו אפילו פחות משלוש שעות

זאב אלקין:  אני רוצה להציע לך משהו

אופיר כץ: אתה רוצה להציע לי שעה במקום שעתיים? 

זאב אלקין: אנחנו יכולים לקחת בחזרה את השעה הזאת שאתה מחסיר פה, ואני אגיד לך איך – לבקש הצבעות שמיות על כל ההצעות לסדר שיש היום על סדר-היום

זאב אלקין:  זה יהיה יותר משעה, תאמין לי, אם על כל הצעה לסדר נבקש הצבעה שמית

זאב אלקין:  אני מציע לך, כדי שלא נעשה את זה – זה בדרך כלל לא מקובל בבית, לבקש הצבעות שמיות על הצעות לסדר - - -     

משה ארבל: אתם לא תהיו פה בכלל, בהצעות לסדר

זאב אלקין: יהיו, יהיו

זאב אלקין:  יש שם שלי, למשל, חבר הכנסת ארבל

זאב אלקין:  תאמין לי שנהיה

מירב בן ארי: אתה יודע ששלמה קרעי עשה לנו שמית לבד? אתה זוכר את זה?     

אופיר כץ: מירב בן ארי, אני לא זוכר שנתתי לך זכות דיבור

גלעד קריב: ועוד עשה על זה גימטריות

מירב בן ארי: רק הזכרתי למשה

מירב בן ארי:  גם לו לא נתת זכות דיבור

אופיר כץ: בבקשה, חבר הכנסת אלקין

זאב אלקין: אני מציע לך להחזיר את זה לשלוש שעות כמו שאר החוקים, ולא נביא שמיות על הצעות לסדר, ואז באמת תוכל להגיד – פה טענותיי ישתתקו – שאתה באמת עושה מה שאנחנו עשינו

זאב אלקין:  בסוף, ניקח את השעה הזאת

זאב אלקין:  עדיף לעשות את זה בדרך המלך, בצורה מסודרת, וגם על החוק הזה לתת שלוש שעות של דיון

זאב אלקין:  זאת הצעתי אליך

אופיר כץ: אני אשקול, כי בהצעות לסדר אנחנו לא תמיד חייבים להצביע בעד, בדברים שאתם רוצים

זאב אלקין: בדרך כלל - - -     

אופיר כץ: אני גם יכול לשנות את שיקול הדעת שלי, וההצעות לסדר שלכם לא יתקדמו

אופיר כץ:  זאת גם אפשרות

מירב בן ארי: כל ההצעות לסדר - - -     

זאב אלקין: ההצעות לסדר חוצות קואליציה ואופוזיציה

אופיר כץ: אני אשקול את בקשתך

זאב אלקין: זה מעורבב

מירב בן ארי: תשקול, תשקול

זאב אלקין: עוד משהו, מה עולה היום חוץ מארבעת החוקים האלה? זה רלוונטי, כי אלה סדרי דיון

אופיר כץ: לגבי מה שעולה, אני בקשר איתכם ואנחנו עושים את זה ביחד, בשיתוף פעולה

אופיר כץ:  לגבי היום, שני ושלישי

אופיר כץ:  עוד לא סגרנו לגבי שני ושלישי

אופיר כץ:  היום אלה יעלו ועוד פיצול

זאב אלקין: ועוד פיצול, זה מה שרציתי להבין

מירב בן ארי: הפיצול של הוועדה לביטחון לאומי בנושא השיטור העירוני

זאב אלקין: גם פה יש לי הצעה לאדוני, אם אתם רוצים לקצר וכולי

זאב אלקין:  אני מציע, הרי בנקודות הזמן האלה, כמו שנאמר פה, זה עד שעתיים, עד שלוש שעות, ואנחנו לא חייבים לנצל את כל הזמן

זאב אלקין:  יכול להיות שנחליט בחלק מהחוקים - - -     

אופיר כץ: להפתיע אתכם

זאב אלקין: כן, יכול להיות

אופיר כץ: נשמח

מירב בן ארי: יכול להיות, הכול פתוח

אופיר כץ: גם אנחנו ניסינו כמה פעמים

אופיר כץ:  לפעמים מצליח, לפעמים לא

גלעד קריב: אני לא יכול להתחייב שמפלגת העבודה תסכים להבנות בין המחנה הממלכתי ליש עתיד

גלעד קריב:  אנחנו נכנס את כל הסיעה קשה לכנס את כל הסיעה שלנו

משה טור פז: באולם ספורט

גלעד קריב: כן

גלעד קריב:  נדון, נחשוב

גלעד קריב:  אל תיקחו אותנו כמובנים מאליהם

ינון אזולאי: מקסימום, אם הם מתעכבים, נכניס אותם לרכב אחד

אופיר כץ: בבקשה, חבר הכנסת זאב

זאב אלקין: חבר הכנסת קריב, במסגרת הפיליבסטר אני כבר למדתי בחודש האחרון, שיש שעות מסוימות שאין קושי לכנס את סיעת העבודה

גלעד קריב:  זה נכון

ינון אזולאי: הבעיה שהנהגת לא מגיעה אף פעם לשם

גלעד קריב: יש נהגים מחליפים, וזה בסדר אצלנו

גלעד קריב:  להבדיל מש"ס, אנחנו חושבים שאפשר להחליף פה ושם את היושב-ראש - - -     

ינון אזולאי: - - - מרב מיכאלי לא נמצאת

ינון אזולאי:  תשאל אותה מתי בפעם האחרונה היא ראתה בווייז - - -     

אופיר כץ: חבר הכנסת ינון אזולאי, אתה פשוט לא מפסיק להפריע לי

אופיר כץ:  אני לא יודע מה לעשות

משה טור פז: לדעתי, אין ש"ס בלי דרעי

אופיר כץ: הוא בקריאה, בטח

גלעד קריב: זה הזמן לעלות לשנייה, אדוני, אם אני יכול להמליץ

אופיר כץ: להעלות הילוך, אתה אומר

זאב אלקין: אתה יכול להגן על זכותי לדבר, אדוני היושב-ראש?      

אופיר כץ: לא סיימת? בבקשה, חשבתי שסיימת

זאב אלקין: אני לא שולט בהם

אופיר כץ: בבקשה, זאב

זאב אלקין: את רואה, הם אפילו מודים שהם לא מסכימים להבנות שלנו, אז מה את רוצה, שאני אגיד לו לא להפריע? אני לא שולט על חבר הכנסת קריב

זאב אלקין:  קטונתי

זאב אלקין:       אני מנסה להבין את התמונה הכוללת – כמה חוקים פגי תוקף אתם מתכוונים להביא השבוע ובשבוע הבא?     

אופיר כץ: שמונה

זאב אלקין: שמונה בסך הכול, זאת הכמות

אופיר כץ: כן

זאב אלקין: זאת אומרת, כרגע אתם מביאים חצי

זאב אלקין:  מתי הכוונה להביא את הארבעה הנוספים?     

אופיר כץ: בשבוע הבא, שני ושלישי

זאב אלקין: זאת אומרת, יהיה גם בשלישי - - -     

אופיר כץ: אם הספקתי בשני, אז אין צורך

ינון אזולאי: אלקין, מה הבעיה לעבוד בימי שלישי?     

זאב אלקין: אין בעיה

זאב אלקין:  אני מקווה ששרי הליכוד בעד

ינון אזולאי: אני בעד

משה טור פז: השאלה אם שרי ש"ס בעד

אופיר כץ: זאב, בעניין הזה אנחנו מדברים עדיין בינינו על ההמשך של שבוע הבא

זאב אלקין: הבנתי

זאב אלקין:  עוד לא נקבע, אבל בסך הכול מדובר בשמונה

אופיר כץ: נכון

זאב אלקין: וארבעה מתוכם יבואו היום בואכה מחר

זאב אלקין:  ברור שזה לוקח אותנו ללילה, לכיוון של מחר

זאב אלקין:  הבנתי את המסגרת

זאב אלקין:       למעשה, לסיכום דבריי, כפי שאמרתי, אני חושב שכרגע עוד לא היה צורך בזה השבוע, בטח לא כזה היקף

זאב אלקין:  היינו מתעכבים עוד קצת לתוך יום חמישי, ובלי 98

משה ארבל: נחזור להצעה - - -     

אופיר כץ: ארבל, קריאה שלישית

מירב בן ארי: מזל טוב

גלעד קריב: אני מבקש לא להוציא את משה, כי בכל פעם שיש לו זמן פנוי, הוא כותב תיקון לחוק יסוד

ינון אזולאי: זה באמת מפריע

ינון אזולאי:  למה אתה לא קורא בקריאה ראשונה?     

אופיר כץ: כי מה שהוא אמר כל כך חמור, שיש לי זכות להוציא אותו

ינון אזולאי: תוציא אותו, אין בעיה

משה טור פז: אני חושב שמשה צריך להכין את חוק דרעי הבא, כי אני לא יודע אם הנוכחי יעבור

משה טור פז:  אולי את הבא כדאי שתכין כבר

ינון אזולאי: אני מבין שבג"ץ עובד אצלכם

ינון אזולאי:  הבנתי

גלעד קריב: אפשר חוק יסוד לינקי דרעי

גלעד קריב:  עם אריה סיימנו, בואו נעבור לינקי

זאב אלקין: אדוני היושב-ראש, אני חושב שמגיע יחס מיוחד לחבר הכנסת ארבל היום בוועדה, ואפשר לאפשר לו יותר קריאות ביניים

זאב אלקין:  בקדנציה הסוערת שלו כסגן שר הפנים הוא התגעגע לקריאות ביניים, ועכשיו יש לו יכולת להשלים על כל הקדנציה, לפחות בישיבה הזאת

זאב אלקין:       לסיכומו של דבר, אני חוזר מבחינה מעשית, כי ברור לי שאני לא אצליח לשכנע לא להפעיל את סעיף 98

זאב אלקין:  אני חוזר על ההצעה שלי, גם על החוק הראשון לתת שלוש שעות

אופיר כץ: בסדר, בסדר

אופיר כץ:  בבקשה, חבר הכנסת גלעד קריב

משה טור פז: משה, אתה לא סגן שר יותר? אם דרעי הולך גם אתה הולך? בגלל שאין שר

אופיר כץ: חברי הכנסת טור פז וינון אזולאי

ינון אזולאי: עוד לא התחלתי לדבר

אופיר כץ: לא, אתם לא מדברים עכשיו

אופיר כץ:  בבקשה, חבר הכנסת קריב

משה טור פז: תקשיב, קיבלתי סחרחורת מרוב שרים וסגני שרים

ינון אזולאי: באמת, אצלכם, מה זה? הליך ישר

ינון אזולאי:  אנחנו לא ראינו - - -     

משה טור פז: תקשיב, זה לא היה

משה טור פז:  עקפתם אותנו בסיבוב

אופיר כץ: חבר הכנסת טור פז, אני מזכיר לך באיזו קריאה אתה

אופיר כץ:  בבקשה

גלעד קריב: לדבר אחרי חבר הכנסת אלקין, יוצא השכר בהפסדו

גלעד קריב:  מצד אחד, אתה תמיד לומד, אבל מצד שני, הוא לוקח לך את הטיעונים המנצחים

גלעד קריב:       אני לא אחזור על דבריו לגבי הצורך הענייני ב-98

גלעד קריב:  אדוני היושב-ראש, אתה יודע, יש גבול לכמה אפשר לשלוף את הקלף – אבל אתם התחלתם קודם

גלעד קריב:  בסופו של דבר, יש כמה פעמים שאפשר לשלוף את הקלף הזה, ואחריו אתם עומדים למבחן הציבור

גלעד קריב:  במבחן הציבור, איכות החיים בבית הזה ואיכות השירות שהבית הזה נותן לציבור האזרחים, זה המדד המרכזי

גלעד קריב:  לא איך אתם מחזירים לנו

גלעד קריב:  אנחנו לא בגן ילדים – אתה פירקת לי את מגדל הקוביות, אז עכשיו אני מפרק לך את ערימת הצעצועים

גלעד קריב:  זה קצת ילדותי

גלעד קריב:       אני אוסיף דבר אחד לעניין סעיף 98, ואני אשמח, גברתי היועצת המשפטית, גם לעמדתך

גלעד קריב:  בסופו של דבר, מעבר לדברים שאמר חבר הכנסת אלקין על 98, השימוש בסעיף 98 צריך להיבחן לאור הנסיבות שבהן אנחנו מתפקדים

גלעד קריב:  בעיניי, יש טעם לפגם, גברתי היועצת המשפטית ואדוני יושב-ראש הוועדה, בהפעלה גורפת של סעיף 98, לפני שהבית הזה דן בחקיקה פרטית

גלעד קריב:  יש גבול כמה כלים הקואליציה יכולה לנצל כדי להאריך את הדיון בבית הזה, את הליכי החקיקה של הצעות החוק הממשלתיות

גלעד קריב:  בעידן שבו אתם עדיין מונעים מאיתנו – במסגרת התקנון, אבל העובדה היא שאתם לא מאפשרים להביא חקיקה פרטית – השימוש בסעיף 98 צריך להיות עוד יותר במשורה מתמיד

גלעד קריב:  אני מבקש פה את ההתייחסות של היועצת המשפטית לממשלה

ינון אזולאי: היועצת לממשלה לא פה

ינון אזולאי:  גם לפה אתם רוצים להביא אותה?      

גלעד קריב: לא, זה בסדר

גלעד קריב:  אתם עדיין קצת מקשיבים לחוות הדעת של הייעוץ המשפטי לכנסת

ינון אזולאי: אנחנו מקשיבים הרבה, לא קצת

גלעד קריב: זה שלב ב' בתוכנית של שר המשפטים

אופיר כץ: אני תמיד מקשיב

ינון אזולאי: אנחנו מקשיבים

אופיר כץ: אני תמיד מקשיב לה

גלעד קריב: אתם תמיד מקשיבים

ינון אזולאי: וגם עושים

גלעד קריב: הבעיה אצלכם לא בהקשבה

גלעד קריב:  זה לא הפיצ'ר הבעייתי אצלכם

גלעד קריב:  בכל מקרה, אני אומר שוב ועכשיו לא בקנטרנות, כל עוד לא דנים כאן בחקיקה פרטית, וימי רביעי בעצם הפכו להיות עוד יום חקיקה של הממשלה, בניגוד לנוהג בבית הזה

אופיר כץ: זה לא בניגוד לנוהג בבית

אופיר כץ:  כל ממשלה, בדרך כלל לוקח לה מעל חודש עד שהיא מתחילה חקיקה פרטית

אופיר כץ:  לא המצאנו שום דבר

גלעד קריב: אופיר, הטענה שלי היא אחרת

גלעד קריב:  אני לא אומר שהייתם צריכים ולא התחלתם

גלעד קריב:  הטענה שלי, שבתקופה שבה עוד אין חקיקה פרטית, השימוש ב-98 צריך להיות עוד יותר במשורה מתמיד

גלעד קריב:  לכן, אני מצפה מהייעוץ המשפטי באמת להגביל את השימוש בכלי, ובוודאי לא לאפשר אותו אם מקודמות הצעות אחרות שהן לא פגות תוקף

גלעד קריב:  או-או

גלעד קריב:      הדבר השני שאני מבקש לומר, ואני בטוח שחברי הכנסת מש"ס יצטרפו בפעם הזאת לעמדתי

גלעד קריב:  תתפלא, תשמע, משה, אל תכריז הכרזות לפני

אופיר כץ: גלעד, קדימה

גלעד קריב: בקובץ של שמונת החוקים שאתם מביאים, נפקד מקומו של חוק אחד שהוא פג תוקף בשבוע הבא, והוא חוק הדיור הציבורי

גלעד קריב:  יש עוד חוק שיוצא מתוקף בשבוע הבא

גלעד קריב:  החוק הזה יגרום ל-50 אלף משפחות בישראל לאבד זכות או פונטציאל לזכות קניינית, שעמדה להם ב-20 השנים האחרונות

זאב אלקין: פה אנחנו חלוקים, גלעד

גלעד קריב: אני יודע, בסדר גמור

גלעד קריב:  הינה, אתם רואים, לפעמים יש מחלוקת גם באופוזיציה

גלעד קריב:       אני פונה אליך, ואני אומר לך, אדוני שר השיכון לשעבר, זה דבר אחד לבוא ולומר: אנחנו מחליפים הסדר אחד בהסדר שני

גלעד קריב:  יכול להיות שצריך לעשות - - -     

אופיר כץ: גלעד, אנחנו לא נכנסים לדיון של חוק הדיור הציבורי

אופיר כץ:  מה שכן, אני אגיד לך שאני לא מכיר, אני אבחן את זה, בסדר?     

גלעד קריב: אני רוצה לבקש ממך בקשה, ואני לא אומר את זה בציניות

גלעד קריב:  ממך ומנציגי ש"ס, שהנושא קרוב לליבם, יכול להיות שצריך לשנות את ההסדר בנושא הדיור הציבורי, אז תאריכו את החוק הזה לא בחמש שנים, אלא אפילו בחצי שנה

גלעד קריב:  תאריכו אותו בשנה

אופיר כץ: גלעד, אני לא מכיר

גלעד קריב: אני מבקש שתבדקו את העניין

אופיר כץ: אני אקרא את החוק, אני אדבר עם המשרד הרלוונטי ואני אבדוק את זה

גלעד קריב: משה, ינון, תאריכו בשנה, ואחרי זה תמשיכו

אופיר כץ: תודה

אופיר כץ:  חברת הכנסת מירב בן ארי, בבקשה

מירב בן ארי: תודה, אדוני היושב-ראש, אני חושבת שהסיבה היחידה לכך שאנחנו מביאים את 98 היום, שבוע לפני – שגית, את שומעת?      

אופיר כץ: זאת ארבל, זאת שגית

אופיר כץ:  תכירי

מירב בן ארי: נכון

ינון אזולאי: מה אתה אומר, שבכל השנה האחרונה הם לא הכירו את הייעוץ המשפטי של הכנסת?     

מירב בן ארי: קמתי כבר בשש, מה לעשות?     

אופיר כץ: בטח היא שלחה לה מכתבים, אמרה: למה את לא עונה לי?     

מירב בן ארי: מה לעשות, יש בקרבנו אימהות, שלא יכולות לשים את הילדה בגן

ינון אזולאי: מירב, כבר דיברנו על זה שאנחנו שנינו כועסים עליו, שבשמונה וחצי בבוקר - - - 

מירב בן ארי: אגב, דע לך שהשבוע הוא פתח בתשע וחצי, אבל עכשיו עוד פעם החזיר אותנו לשמונה וחצי

מירב בן ארי:  יש לו לחץ, אפשר להבין אותו, אבל יש אימהות, שהגן לא נפתח לפני רבע לשמונה

מירב בן ארי:  מה אני אעשה?      אני רוצה להגיד לך משהו, אני יודעת שיש לך כוונות טובות, ובסך הכול אתה צריך לסיים

מירב בן ארי:  יש לך פג תוקף, זה פקק רציני והיועצות המשפטיות יודעות

מירב בן ארי:  אתמול גיליתי שיש שמונה הצעות חוק, נכון?     

משה ארבל: קריב מציע תשע

משה ארבל:  הוא הוסיף עוד אחת

מירב בן ארי: עזוב לרגע את קריב

מירב בן ארי:  יש שמונה הצעות פג תוקף, והיום אנחנו ביום רביעי, זאת אומרת יש שבוע

מירב בן ארי:  גם אם יעשו את 98 המיועד – הרי בסך הכול אתה אומר: אתם עשיתם לי, אני עושה לכם

מירב בן ארי:  האירוע ברור – למה צריך להתעלל בחברי הכנסת שעברו ביום שני לילה לבן, וביום שלישי נשארו בוועדות

מירב בן ארי:  מן המפורסמות, שביום רביעי בשעה חמש, שש, שבע בערב, המליאה ננעלת

מירב בן ארי:       מה אנחנו הולכים לעשות? רק בשעה חמש-שש אנחנו הולכים אולי להצביע על החוק הראשון? מה אמרתי? באתי בשביל חברי הכנסת כולם, גם קואליציה וגם אופוזיציה

מירב בן ארי:  לא רק אנחנו

מירב בן ארי:  באמת, בשביל כולם – למשוך

מירב בן ארי:  אמרנו, נשים היום שניים-שלושה, ביום שני עוד שניים-שלושה, את יום שלישי נגייס לתוך העניין וגם את יום רביעי

מירב בן ארי:  הרי זה פג תוקף ביום רביעי ב-12 בלילה

אופיר כץ: את מציגה את זה – היה אמור להיות יותר, והגענו לאיזשהו מתווה

ינון אזולאי: על חלק הם מצביעים בעד, שיורידו את הדוברים ואז יהיה לכולם

אופיר כץ: היא שכנעה אותי להוריד חלק

מירב בן ארי: הרי יושב-ראש ועדת הכנסת הוא יו"ר הקואליציה, והוא יודע שיש לו גם אחריות

מירב בן ארי:  לכן, מראש הוא לא רוצה שחברי הכנסת, גם שלו, יישארו פה עד יום שישי בבוקר, ובצדק

מירב בן ארי:  אגב, צריך לזכור שמדובר גם בעובדי הכנסת, והיועצת המשפטית של הכנסת יודעת שכל עובדי הכנסת הם מערכת שלמה, עם כל הכבוד לנו, שנשארת כאן מאחור וגם לה יש תוכניות

מירב בן ארי:  יש לה גם חיים וגם ילדים לשים בגן

אופיר כץ: מירב

מירב בן ארי: רגע, עכשיו הפואנטה

זאב אלקין: אין יותר פואנטה מילדים בגן

אופיר כץ: אין יותר פואנטה מזה

מירב בן ארי: אחד מחברי הכנסת שהכי יודע על ילדים בגן זה אופיר כץ

מירב בן ארי:  הוא גם מטפל בהם

זאב אלקין: סליחה?     

מירב בן ארי: הוא מטפל בזה בעניין חקיקה

מירב בן ארי:  גם לך יש ילדים בגן

מירב בן ארי:  להרבה יש

זאב אלקין: בגן כבר לא

מירב בן ארי: גם לינון אזולאי

זאב אלקין: שנה ראשונה שאין לי ילדים בגן

מירב בן ארי: זה יפה, כיתה א'

מירב בן ארי:       הפואנטה שאליה הגעתי, היא שלדעתי, אדוני היושב-ראש, יש חקיקה שמתחממת על הקווים של ראשונות, והינה הפואנטה שלי

מירב בן ארי:  לכן, בגלל שאתה יודע שבשבוע הבא – אנחנו לא יודעים

מירב בן ארי:  אני מודה, אני לא יודעת

אופיר כץ: גם אני לא

מירב בן ארי: אבל אתה מריח משהו מתבשל בשבוע הבא

אופיר כץ: אני תמיד מקבל מהממשלה עוד דברים, לכן אני צריך להיות ערוך

מירב בן ארי: אגב, הרפורמה זה לא סוד

מירב בן ארי:  בעוד אנחנו מדברים, בוועדת חוקה - - -     

אופיר כץ: מירב, יאללה, משפט אחרון

מירב בן ארי: היה עדיף לפרוס קצת יותר

מירב בן ארי:  נכון, יש פריסה, אבל היה עדיף לפרוס קצת יותר

אופיר כץ: נעשה לפריסה מקצה שיפורים

מירב בן ארי: יפה

מירב בן ארי:  לולא היינו יודעים שיש חקיקה מטורללת, שמגיעה בשבוע הבא

אופיר כץ: תודה

אופיר כץ:  חברת הכנסת דבי ביטון, בבקשה

דבורה ביטון: כבוד היושב-ראש, ברשותך, אני רוצה לפתוח לחזק ולהתפלל לשלומה של משלחת החילוץ של מדינת ישראל שנמצאת עכשיו בשליחות מבורכת

דבורה ביטון:  אנחנו מחזקים את ידם

משה טור פז: אני מושקע שם אישית, אז אני מסכים

דבורה ביטון: אני לא אחזור על הדברים שנאמרו על ידי חבר הכנסת אלקין, חבר הכנסת גלעד, וכמובן על ידי חברת הכנסת מירב בן ארי

דבורה ביטון:  אני חושבת, אדוני, שהשימוש בסעיף 98 צריך להיות מידתי, ולכן הדחיפות בימים טרופים אלה, יש מקום לדחות את זה

דבורה ביטון:       לסיום, אני רוצה לברך את הממשלה על השר המתהווה, השר מס' 33, שר המשפטים

דבורה ביטון:  אני רוצה לומר לך שעכשיו אני פחות חוששת

דבורה ביטון:  אני ביטון, נגמרה הגזענות ובמשרד המשפטים יש לנו לוין ואמסלם

דבורה ביטון:  עכשיו אני רגועה שאין יותר גזענות

אופיר כץ: חברת הכנסת יסמין פרידמן, בבקשה

יסמין פרידמן: הצוות שלי ואני ישבנו במשרד וניסינו לחלק משימות

יסמין פרידמן:  צריך מפת דרכים לממשלה – שני שרים בחינוך, שני שרים בזה

אופיר כץ: חברת הכנסת פרידמן

יסמין פרידמן: זה זמן הדיבור שלי

אופיר כץ: לא, לא, לא

אופיר כץ:  שנייה

יסמין פרידמן: אני רוצה לדבר איתך על זה

אופיר כץ: אני נותן פה לכולם לדבר

יסמין פרידמן: זה זמן הדיבור שלי

אופיר כץ: וכולם מדברים, אבל זה לא פיליבסטר במליאה עכשיו

יסמין פרידמן: זה זמן הדיבור שלי?     

אופיר כץ: אבל את לא יכולה במנותק, ב-180 מעלות, מהאירוע שאנחנו בו

יסמין פרידמן: אני נותנת לך איזושהי נקודה, רק שתבינו עם מה אנחנו צריכים להתמודד

אופיר כץ: תתייחסי לנושא שאנחנו דנים בו

יסמין פרידמן: מכיוון שהייתי קודם בוועדת נגב וגליל, ופספסתי את הסעיף הראשון, חשוב לי בכל זאת להביע את דעתי עליו

יסמין פרידמן:  לא ברור לי איך אלימות נגד רופאים וצוותי רפואה, אמורים לדון בה במשרד הבריאות

יסמין פרידמן:  במשרד החינוך דנים באלימות תלמידים, כי אלה תלמידים, אבל למה מבוגרים שנוהגים באלימות נגד צוותי רפואה, אפשר לדון בזה במשרד הבריאות? אני לא מבינה למה זה לא במשטרה

אופיר כץ: תודה, יסמין

אופיר כץ:  רם בן ברק ואחריו יפעת שאשא ביטון

רם בן ברק: קודם כול, תמיד יש לי איתך בעיה באופן אישי, כי קשה לי לתקוף אותך

רם בן ברק:  אני מאוד מחבב אותך

רם בן ברק:  לדעתי, הבחירה של הליכוד בך כיושב-ראש הקואליציה היא בחירה נכונה, לצערי הרב

רם בן ברק:  היה לי הרבה יותר פשוט אם מישהו אחר היה יושב כאן

רם בן ברק:  גם שנינו צפוניים, ואני חוזר עכשיו מהוועדה של ביטון בנושא חיזוק הגליל והנגב – חשוב מאוד

רם בן ברק:       אי-אפשר להתעלם מהעובדה, שהולכת להיות כאן חקיקה מאוד מאוד מסיבית לשינוי פני המשטר בישראל – רפורמה משפטית, כמו שאתם נוהגים לקרוא לה, או הפיכה שלטונית, כמו שאנחנו נוהגים לקרוא לה

רם בן ברק:  כל סעיפי 98 למיניהם שאתם רוצים לעשות כאן, נועדו לשרת את זה שתבטיחו בזמן מאוד מאוד קצר להעביר את החוקים האלה, כי אתם פוחדים מהמחאה שתמשיך

רם בן ברק:       אני חושב שזה לא ראוי לקדם את כל החקיקה הזאת בצורה אגרסיבית, בצורה ברוטלית

רם בן ברק:  לדחוק אותנו בשביל להכניס כמה שיותר חוקים, שהדיון עליהם חשוב וצריך לדון בהם בכובד ראש, ולא לדחוף את זה קדימה

רם בן ברק:       אני מבקש מהיושב-ראש, שסעיף 98 תשתמשו בו בשכל

מירב בן ארי: ובמשורה

רם בן ברק: ובמשורה

רם בן ברק:  תודה רבה

אופיר כץ: תודה, רם

אופיר כץ:  חברת הכנסת יפעת שאשא ביטון, בבקשה

יפעת שאשא ביטון: תודה רבה, כבוד היושב-ראש

יפעת שאשא ביטון:  ראשית, בנימה אישית, יש כנס בנושא הגיל הרך, ואני יודעת שזה נושא יקר לליבך

יפעת שאשא ביטון:  עסקנו בו ביחד בכנסות קודמות, ואני תוהה – אמרתי גם שם – כמה עצוב שחברי כנסת כמוך, שזה בנפשם, לא יכולים להיות שם ברגעים האלה, בגלל שאנחנו עסוקים בעוד איזשהו חוק ובעוד איזשהו נושא, שבא רק כדי לדרוס את הכנסת

אופיר כץ: אני רוצה להגיד לך, שמשלל החוקים שבכוונתי להעלות להצבעה בקדנציה הזאת, החוק הראשון שבחרתי להביא, והוא עלה לוועדת שרים, זה איסור העיסוק לאותן מתעללות, שלא יחזרו לגיל הרך

אופיר כץ:  זה החוק הראשון שבחרתי להעלות

יפעת שאשא ביטון: קודם כול, אני יודעת שזה בנפשך, ולכן אמרתי את זה

יפעת שאשא ביטון:  אמרתי שהלב נחמץ שאתה פה, בדיון כזה, במקום להיות בדברים החשובים בחיים

יפעת שאשא ביטון:       לענייננו, יש בעיה לוגית – אם הייתם ענייניים בכנסת הקודמת, לא היינו צריכים לשבת כאן עכשיו כדי שאולי תבקשו להיות עם סעיף 98

יפעת שאשא ביטון:  חוקים, שבצורה עניינית אפשר היה להעביר אז

יפעת שאשא ביטון:  ואם זה לא היה דחוף לכם אז, ומבחינתכם היה בסדר לדחות את זה בכמה חודשים, אני לא מצליחה להבין למה יש לנו עוד שבוע בשביל להעביר את החוקים האלה, ואתם מתעקשים בצורה דורסנית לעשות את זה היום, בסעיף 98, ולהמשיך למחוק את הכנסת

יפעת שאשא ביטון:  אגב, את היחס לכנסת אנחנו רואים לא רק בחקיקה הזאת, אלא גם במה שקורה בוועדות אחרות

יפעת שאשא ביטון:  אנחנו רואים גם במליאה, עם שרים שלא מגיעים

יפעת שאשא ביטון:  הכנסת, מבחינתכם, היא כאילו איזשהו סרח עודף, ואנחנו רק מתגלגלים כאן

יפעת שאשא ביטון:  עצוב שזה מה שקורה כלפי הבית הזה

יפעת שאשא ביטון:       לכן, אני רוצה לבקש – יש עוד שבוע, עד יום רביעי הבא, אם אני זוכרת נכון

יפעת שאשא ביטון:  אפשר לעשות את הדברים האלה גם ביום שני הקרוב, ולתת מקום שנדרש לחקיקה הזאת, כולל כל ההתייחסויות שנדרשות לחקיקה הזאת

יפעת שאשא ביטון:  אגב, יש פה חוק שהיינו יכולים לדלג מעליו, וזה כל הסיפור של הקורונה

יפעת שאשא ביטון:  כבר הבנו שאנחנו לא באירוע, ואנחנו צריכים להתקדם לקראת חיים עם הקורונה

יפעת שאשא ביטון:  זה כבר חלק מכל המחלות שאנחנו חווים בכלל, ואפשר היה להשתחרר ממוטת השליטה הזאת

יפעת שאשא ביטון:  אבל אתם מתעקשים גם על זה וגם על חוקים אחרים, ואני רוצה לבקש שבכל זאת, נדחה את החקיקה הזאת או נעשה אותה במשורה, כשיש אפשרות לאופוזיציה לומר את הדברים שלה

יפעת שאשא ביטון:  ואם צריך לדחות את זה לשבוע הבא, זה יידחה לשבוע הבא

יפעת שאשא ביטון:  יש לנו מספיק זמן כדי להעביר את החוקים האלה ואם לא – הרי ברור לי שאתם לא תקבלו את ההמלצות שלנו – לפחות תשתמשו בסעיף 98, ותנסו לעשות את זה בצורה עדינה כמה שיותר, ולתת לנו מקום לדיון אמיתי בסוגיות החשובות האלה

יפעת שאשא ביטון:  תודה רבה

אופיר כץ: תודה

אופיר כץ:  חבר הכנסת שוסטר, בבקשה

אופיר כץ:  אחריו חבר הכנסת טיבי, והרשימה נסגרה

אופיר כץ:  בבקשה

אלון שוסטר: שלום לך, ליושב-ראש ולחברים, בדרך לכאן מהדרום עצרתי ביד לשריון

אלון שוסטר:  במורג התכנסו מאות רבות של לוחמים במילואים, אחים לנשק, מפקדים שלי וחיילים שלי מן העבר

אלון שוסטר:  אפשר לגחך כמו שאנחנו מגחכים אחד לשני – קוראים לנו שועלי שלשום

אלון שוסטר:  כן, הרבה ותיקים, אבל ההמלצה המאוד חמה שלי לחבריי, חלקכם רעים ושכנים, היא להקשיב בתשומת לב לאנשים שלא באים משום פוזיציה פוליטית

אלון שוסטר:  הם באים מדאגה עמוקה עמוקה

אלון שוסטר:  זה מתחבר ישירות לדיון הזה

אלון שוסטר:  אני מתבלבל קצת עם אוגדה 98 וסעיף 98, ואני מציע לכל מי שאוחז בסעיף 98 בכנסת, להיזכר בשותפות הגדולה והעמוקה שיש באוגדה 98 ובאוגדות אחרות

אלון שוסטר:  אנחנו פועלים ביחד, אנחנו לוחמים ביחד, אנחנו מתחתנים ביחד, ואני חושש מהמהלכים האלה, הכל כך אגרסיביים וכל כך נחושים, והתכונה החיובית העיקרית שאני יכול לתת להם זה קור רוח ונחישות

אלון שוסטר:  אלא שקור רוח ונחישות הולכים עם כיוון לא נכון ועם קצב לא נכון ועם סיכון מאוד גדול לזעזוע, לקעקוע היחד הישראלי

אלון שוסטר:  אני חושב שזה לא העניין

אלון שוסטר:       לגופם של נושאים, איתרע מזלי לעסוק בחוק הזה לקראת ההגשה בוועדה של אוהד הטל, הוועדה המיוחדת

אלון שוסטר:  הדיון, למרות שהוא התנהל טוב מאוד והיושב-ראש ניהל כראוי - - -     

אופיר כץ: חבר הכנסת שוסטר, כבר שלוש דקות אתה נואם, ועוד לא התייחסת לאירוע

אופיר כץ:  בבקשה, משפט אחרון

אלון שוסטר: עכשיו אני אומר

אופיר כץ: לא

אופיר כץ:  אי-אפשר הקדמה ועכשיו להגיד: עכשיו אני אומר

אופיר כץ:  בבקשה, משפט אחרון

אלון שוסטר: אני אומר שסעיף 98 על האירוע הזה, כשהוגש לנו החומר בישיבה עצמה, אפילו לא ערב קודם

אופיר כץ: הוגש ערב קודם

אלון שוסטר: לא לנו

אלון שוסטר:  לוועדה זה הגיע, אבל לא לחברי הוועדה

אופיר כץ: לחברי הוועדה הוגש אתמול בערב

אלון שוסטר: זה היה שלשום

מטי צרפתי הרכבי: הוועדה של המיזמים - - -     

אופיר כץ: עוד פעם אתם עם המיזמים?     

אלון שוסטר: אם אני מבין נכון, זה אחד הנושאים

אלון שוסטר:  צריך להתקיים פה דיון רציני, ואין סיבה לחוקק לתקופה ממושכת נושא שרק עכשיו התקבל, אחרי שהכנסת ביקשה לפני שנים לקבל דיווח בכל חצי שנה

אלון שוסטר:  פעם ראשונה בדיון עצמו אנחנו מקבלים את זה

אלון שוסטר:  הכנסת זכאית ליחס יותר הוגן

אופיר כץ: תודה

אופיר כץ:  חבר הכנסת טיבי, בבקשה, אחרון הדוברים

אחמד טיבי: תודה

אחמד טיבי:  השימוש בסעיף 98 צריך להיות במשורה, כמפלט אחרון, כאופציה אחרונה

אחמד טיבי:  לפי סדר-היום, אתם מציעים סדרי דיון מיוחדים לפי סעיף 98 ב-4 הצעות חוק: הצעת חוק המרכז לגביית קנסות – שעתיים; הצעת חוק הוצאה לפועל נגיף הקורונה – שלוש שעות; הצעת חוק לתיקון פקודת מס הכנסה – שלוש שעות; הצעת חוק לתיקון בתי הסוהר – שלוש שעות

אחמד טיבי:  סך הכול 11 שעות

אחמד טיבי:  זה נקרא שימוש סיטונאי ב-98, ולא בשביל זה הסעיף הזה מתקיים

אחמד טיבי:  חבל שהדורסנות הזאת באה לידי ביטוי ב-98

אחמד טיבי:  תודה רבה

אופיר כץ: תודה

אופיר כץ:  אם כך, נעבור להצבעה

אופיר כץ:  מי בעד הקיצור?     

משה טור פז: התייעצות סיעתית

אופיר כץ: אמרתי, נעבור להצבעה

אופיר כץ:       טוב, נחזור ב-10:30 ונצביע גם על סעיפים א' ו-ב' ב-10:55

אופיר כץ: אני מחדש את הישיבה

משה טור פז: חברת הכנסת קארין אלהרר הרגישה לא טוב, והזעיקו רופא

אופיר כץ: רפואה שלמה, כמובן, מכולנו

אופיר כץ:       אלקין לא נמצא פה לנמק את הרוויזיה

משה טור פז: אני אנמק

אופיר כץ: נאפשר

אופיר כץ:  אני רק מעדכן שיש לי אישור להמשיך בישיבה עד 11:30

משה טור פז: מעולה

משה טור פז:  לגבי סעיף 98, הטענות שלנו מתחלקות למספר סעיפים, ואני רוצה לומר כך

משה טור פז:  ראשית, פקיעת החוקים, שבגללה אנחנו מפעילים את סעיף 98 - - -     

אופיר כץ: אנחנו ברוויזיה על סעיף א' – תקיפת צוותים רפואיים

משה טור פז: סליחה, הייתי כבר בסעיף ג'

משה טור פז:       אני אעבור לסעיף א' – תקיפת צוותים רפואיים בבתי חולים – הטענה העיקרית שלנו נסמכת על כך שאנחנו חושבים שהדיון לא צריך להיות בוועדת הבריאות, אלא בוועדה לביטחון פנים

משה טור פז:  חבר הכנסת פוגל חזר, ואנחנו חושבים שהוועדה לביטחון פנים הרבה יותר מתאימה לדבר הזה

משה טור פז:  שאלתי קודם את היועצת המשפטית לגבי הדילמה באיזו ועדה קובעים, ואומנם היא אמרה שכל ועדה אפשרית בעיניה – אני חייב לומר שהדבר זה מוזר

משה טור פז:  לצורך העניין, היא אמרה שאין מגבלה, וכל ועדה בכנסת יכולה לדון בכל נושא מבחינה משפטית, אלא אם כן יש דיון בחוק דומה בוועדה אחת

ינון אזולאי: מתי זה היה לך מוזר? כמה זמן אתה מרגיש במוזרות הזאת?     

משה טור פז: האמת, מהכנסת הקודמת

משה טור פז:  רק שנה וחצי

ינון אזולאי: אגב, טיפלת בזה?     

משה טור פז: אני אומר לך שוב, התלבטתי בזה כמה פעמים, והיום באמת - - -     

ינון אזולאי: אני אעשה איתך שיחה אחר כך, ואנסה להוציא לך את זה

אופיר כץ: תודה

משה טור פז: אני חייב להודות שהיא חידדה ואמרה שיש רק אירוע אחד, שבו באמת הייעוץ המשפטי יגיד שככה לא עושים, וזה אם חוק נדון בוועדה אחת, וועדה שנייה מקבלת דיון

משה טור פז:  אני מבין שיש פה כפילות

משה טור פז:  האירוע הזה מפגיש את שתי הוועדות – מצד אחד ביטחון פנים ומצד שני בריאות

משה טור פז:  היות והאירוע העיקרי הוא לא אירוע בריאותי אלא אירוע של אלימות, מי שצריכה לדון בזה היא הוועדה לביטחון פנים

משה טור פז:  היות ואנחנו הקמנו את הוועדה הזאת בכנסת הקודמת – את הפיצול הראשון – אני חושב שיהיה נכון לתת לוועדה הזאת את הבשר ואת העיסוק המרכזי, וזה באירועי אלימות מהסוג הזה

אופיר כץ: תודה

אופיר כץ:  מי בעד הרוויזיה?     

אופיר כץ: הרוויזיה לא אושרה

אופיר כץ: 4 בעד, 7 נגד, אין נמנעים

אופיר כץ:  הרוויזיה ירדה

אופיר כץ:   בקשה לדיון מחדש – בקשת יושב-ראש ועדת חוץ וביטחון להעברת הצעת חוק סדר הדין הפלילי מוועדת חוקה לוועדת חוץ וביטחון

אופיר כץ:  שרון, בבקשה

שרון ניר: היות ואמרנו שאנחנו כנראה במדינת ישראל ולא בשווייץ, ועדת חוץ וביטחון צריכה להתעסק בבקרה על נושאים דחופים

משה ארבל: לפי השלג ברמת הגולן אנחנו ממש דומים לשווייץ

שרון ניר: זהו, שלא

שרון ניר:  נפלה בחלקי הזכות להיות חברה בוועדת חוץ וביטחון

ינון אזולאי: תזכירי לי כמה דיונים היו אתמול בוועדת חוץ וביטחון

שרון ניר: היו הרבה

ינון אזולאי: אתמול?     

שרון ניר: כן, אתמול היה דיון כמעט שלוש שעות

ינון אזולאי: אני גם חבר ועדת חוץ וביטחון, אנחנו יושבים ביחד

משה טור פז: יש ועדות משנה

ינון אזולאי: כל הבוקר היה - - - ושלשום היה דיון מהיר אחד

ינון אזולאי:  בואו, חבר'ה

שרון ניר: נכון, אבל בסוף צריך לראות שהוועדה ועדה עסוקה

שרון ניר:  יש גם ועדות משנה, חברי, כפי שאתה יודע

ינון אזולאי: - - -     

משה טור פז: יש עשר ועדות משנה לוועדת חוץ וביטחון

אופיר כץ: חברים, ינון אזולאי וטור פז, שרון בנימוק עכשיו

שרון ניר: אני עונה לחבר הכנסת ינון, שאנחנו גם בוועדות משנה

שרון ניר:  היות ואנחנו שם ביחד, אתה יודע שכנראה אנחנו לא דנים בנושאים שעוברים לידינו

שרון ניר:  אלה נושאים סופר-חשובים, ואני לא ארחיב

שרון ניר:  אני רק אגיד שהם מדברים על המציאות הביטחונית המורכבת, ועל ההשפעה בין הזירות

שרון ניר:  הדברים באמת מצריכים עיבוד, עיכול וכן הלאה

שרון ניר:  לכן, ככל שאנחנו מדברים על ועדת חוץ וביטחון, אני מציעה לך, אדוני היושב-ראש, להותיר את הוועדה הזאת שתוכל לעסוק בדברים החשובים באמת, ולאפשר לוועדת חוקה לדון בדברים החשובים שעל סדר-היום שלה

אופיר כץ: תודה

אופיר כץ:  מי בעד הרוויזיה?     

אופיר כץ: הרוויזיה לא אושרה

אופיר כץ: הרוויזיה לא אושרה

אופיר כץ:       נחזור בשעה 11:02

אופיר כץ: נעבור לרוויזיה האחרונה על סדרי דיון מיוחדים לפי סעיף 98 לתקנון הכנסת, בקריאה שנייה ושלישית

אופיר כץ:  זאב, בבקשה

זאב אלקין: אני מבקש, אדוני היושב-ראש, במסגרת הרוויזיה הזאת ממך ומחברי הוועדה לשקול שוב את הצורך בהפעלה של סעיף 98 על ארבעת החוקים

זאב אלקין:  כמו שאמרתי גם במהלך הדיון, זה כלי מאוד דרקוני להפעיל את סעיף 98 בכאלה היקפים

זאב אלקין:  החוקים אלה יפוג תוקפם רק ביום רביעי הבא

ינון אזולאי: איך אתה לא צוחק באמצע?     

זאב אלקין: למה אני צריך לצחוק?     

ינון אזולאי: זה מצחיק

ינון אזולאי:  היית פה לפני כמה זמן, לא הרבה זמן, וזה בדיוק היה - - -     

זאב אלקין: נכון, ומה בדיוק היה?     

אופיר כץ: אין לכם מראה?      

ינון אזולאי: נכון, הוא צודק

ינון אזולאי:  צריך לשים פה מראה

משה ארבל: מראה לכיוון שולחנות האופוזיציה

משה טור פז: מאז שראיתי את יואב קיש עומד ומנמק, ואת שלמה קרעי למה פיליבסטרים זה לא טוב – אין מראה בכנסת

משה טור פז:  אין פה מראות, וכל אחד שוכח את השנה שעברה, שוכח מה שהיה לפני שלושה חודשים

ינון אזולאי: מה שהאופוזיציה עושה, אני מצדיק אתכם כי אני יודע מה זה אופוזיציה

משה טור פז: אבל יש דברים שלא עושים

ינון אזולאי: כאופוזיציה, כאופוזיציה

ינון אזולאי:  אנחנו יודעים מה זה להיות אופוזיציה

משה טור פז: שניכם יכולים לדבר

משה טור פז:  28 חברי כנסת מהליכוד, הרי לא ראינו אותם שנה וחצי, אבל אופיר כץ היה פה

משה טור פז:  ואתה בטח היית פה

ינון אזולאי: גם ארבל, אני מבקש

ינון אזולאי:  זה אותו הדבר

אופיר כץ: חברים

אופיר כץ:  זאב אלקין, בבקשה

זאב אלקין: ארבל לא יכול להיות כרגע סגן שר, כי כדי למנות סגן שר צריך שר

זאב אלקין:  אומנם, יש ממלא מקום שר, אבל הוא לא מעז להגיד שהוא שר, ולכן הוא לא יכול למנות את ארבל

ינון אזולאי: אלקין, לא מתאים לך לטעות

ינון אזולאי:  הוא יכול להיות סגן שר גם עכשיו

זאב אלקין: הוא לא יכול

זאב אלקין:  הסברתי

זאב אלקין:  חבר הכנסת אזולאי, היחידי שיכול למנות אותו הוא ממלא מקום שר הפנים, אבל ממלא מקום שר הפנים לא מעז להגיד שהוא ממלא מקום שר הפנים

זאב אלקין:  אני לא יודע אם הוא אפילו מגיע למשרד, כי ממלא מקום שר הבריאות לא מגיע למשרד, כדי שחס וחלילה לא יחשבו שהוא רוצה להיות קבוע

ינון אזולאי: תנסה לקבוע פגישה ותראה שאתה יכול

זאב אלקין: כבוד היושב-ראש, ניסיתי להעלות שאילתה לשר הבריאות ולא נתנו לי

בועז ביסמוט: יצאתי – אלקין דיבר; חזרתי – אלקין מדבר

בועז ביסמוט:  ואחרי זה אומרים שמשתיקים את האופוזיציה

ינון אזולאי: אגב, גם מי שדיבר באמצע דיבר בשמו

ינון אזולאי:  זה היה טור פז

משה טור פז: למדנו באותה ישיבה

זאב אלקין: חבר הכנסת ביסמוט, אתה לא חייב לגלות ליושב-ראש הקואליציה שלא היית בוועדה כל כך הרבה זמן

בועז ביסמוט: להבדיל ממך אני עובד, וניהלנו עכשיו - - -     

אופיר כץ: הם רצים מוועדה לוועדה

בועז ביסמוט: בדיוק

בועז ביסמוט:  אנחנו לא מעכבים, אנחנו מקדמים דברים, להבדיל ממך

זאב אלקין: שמתי לב לזה במיוחד בח'אן אל-אחמר

בועז ביסמוט: ראיתי באמת שפיניתם את זה במשך שנה וחצי, אלא אם כן זרקת את האידאולוגיה לפח

משה טור פז: לפחות הוא לא קרא לעצמו ממשלת ימין על מלא-מלא

אופיר כץ: חברים, אני רוצה שנתפנה למליאה

אופיר כץ:  ביסמוט, אני רוצה לסיים כדי שנלך למליאה

אופיר כץ:  יש היום נאומי בכורה של חברי כנסת שלנו

אופיר כץ:  בבקשה

זאב אלקין: תודה רבה, אדוני היושב-ראש

זאב אלקין:  כאמור, אני עדיין מציע לך לשקול פעם נוספת

זאב אלקין:  אין בזה צורך החוקים האלה היו עוברים השבוע גם ככה, חלקם בוודאי

זאב אלקין:  לכן, אני מציע לחשוב על זה מחדש ויפה שעה אחת קודם

זאב אלקין:  ודקה אחת קודם במקרה שלנו

אופיר כץ: תודה

אופיר כץ:  מי בעד הרוויזיה?     

אופיר כץ: הרוויזיה לא אושרה

אופיר כץ: הרוויזיה לא התקבלה

אופיר כץ:  נדחתה

אופיר כץ:       אני נועל את הישיבה, ואני אומר שהסעיף שלא הספקנו לדון בו היום, אנחנו נדון בו ביום ראשון, ואני אודיע לכם על השעה

אופיר כץ:  רציתי אחרי הצוהריים, ואמרו לי שזה לא מקובל

אופיר כץ:  אני אעביר את הדיון לבוקר כדי שכמה שיותר יוכלו להגיע

אופיר כץ:  לא שמונה וחצי בבוקר, אולי עשר-עשר וחצי

אופיר כץ:  אני אודיע לכם

אופיר כץ:  תודה